text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Sunday, July 04, 2010
'विदेह' ५९ म अंक ०१ जून २०१० (वर्ष ३ मास ३० अंक ५९)-PART IV
सभ दिन रहताहविद्यापति : मायानंद मिश्र
प्रबोध सम्मान 2004 सँ सम्मानित मायानंद मिश्रसँ विनीत उत्पलक साक्षात्कार
विनीत उत्पल : अहाँक जन्म कोन ईस्वीमे भेल छल आ लालन-पालन कोना भेल?
मायानंद मिश्र : हमर सर्टिफिकेट जन्मतिथि 1934 ईस्वी थिक, मुदा कुंडलीमे अछि 1930 ईस्वी। माइक देहावसान बादे सन 1936-37 ईस्वीमे जखन हम पांचो-छओवर्षक रही, मातृक सुपौल आनल गेल होएब। मुदा बीच-बीचमे गामो लऽ गेल जाइत रही तकर किछु-किछु खंडित स्मृति अछि। गामक स्मृतिओ ज्ञान क्रमश: सन 1940-41 ईस्वीसँहोमऽ लागल जे हमरा एकटा छोट बहिनि सेहो अछि आ हमरा चारिटा पित्ती तथा दुइ टा पीसी सेहो छथि। हमर लालन-पालन छठमे-सातमे वर्षसँ मातृकेमे होमऽ लागल छल आ छोट बहीनक गाममे।
मायानंद मिश्र : जखन गाममे कोसी बाढ़िक उत्पातक कारण सन 1940-41 ईस्वीमे गाम छोड़िकेँ प्रतापगंज थानाक गोविंदपुर जा कऽ हमरा सभकेँ रहऽ पड़ल। ओतए ओहि मातृवत बहीनक अपन पतिकुलक किछु जमीन छल, जाहिसँ मात्र पेट टा भरल जा सकैत छल। एहि गोविंदपुरमे सन 1945-46 ईस्वीमे हमर प्राथमिक कवित्व प्रतिभाक अंकुरण भेल छल। जखन ओहि ठामक कालीस्थानक लेल सुपौलक कोने ग्रामोफोनक कोनो गीतक सुरमे भगवतीक अर्चना-गीत लिखने छलहुँ, जकरा हम स्वयं गाबितो छलहुँ कीर्तन मंडलीमे।
विनीत उत्पल : उच्च शिक्षा कतएसँ भेटल? विस्तारसँ बताऊ?
मायानंद मिश्र : सन 1950 ईस्वीमे सुपौलसँ मैट्रिक पास कएलाक बाद आगू पढ़बाक समस्या छल जाहिमे आर्थिक-समस्या मुख्य छल। उत्साह सभक छलनि जे हम आगू पढी विशेषत: ज्येष्ठ माम पंडित रामकृष्ण झा किशुनजी तथा पिताजी पंडित बाबू नन्दन मिश्रजीक। उत्साह एहि लेल सभक छलनि जे हमरा मैट्रिकमे सेकेंड डिवीजन भेल छल जे ताहि दिनमे बहुत कम होइत छलैक। अपन इच्छा छल पटना कालेजक। आवेदन सेहो कएल। नामांकनक स्वीकृति-सूचना सेहो भेटल। किंतु अंतिम कालमे किसुनजीक विचार बदलि गेलनि जे दरभंगे। दरभंगामे पंडित श्री चंद्रनाथ मिश्र अमरजी छथिन, हुनके अभिभावकत्वमे। सन 52 ईस्वीमे विवाह कारणे आई.ए. क परीक्षा नहि देल आ सन 54 ईस्वीमे आगराक मैथिली महासभाक कारणे बी.ए. क परीक्षा नहि दऽ सकलहुँ।
विनीत उत्पल : मैथिली साहित्य दिश कोन मन आएल?
मायानंद मिश्र : सन 50 ईस्वीमे सी.एम. कॉलेजमे नाम लिखाओल। श्री अमरजीक डेरापर अधिक काल साहित्यिक गोष्ठी, दरभंगासँ सुपौल-मुरलीगंज-कटिहार तथा मुजफ्फरपुरसँ जयनगर धरि विभिन्न स्थानपर कवि सम्मेलन, वैदेही-कार्यालय तथा गीत लेखन। ‘भाङक लोटा’क प्रकाशन। समए चलैत गेल, परिचय-परिधि बढ़ैत गेल। एहि बीच दरभंगामे राजकमलजीसँ परिचय भेल। फेर ललित-राजकमल-मायानंद क गोष्ठी सभ, साहित्यिक चर्चा सभ जाहिमे रामू अर्थात रमाकांत मिश्र ओदिवानाथजीक निरंतर सहभागिता। सन 54 ईस्वीमे ललितजी सब-डिप्टी कलक्टर बनि दरभंगा चल गेलाह। राजकमलजी ता पटने छलाह। हमहूँ 56 ईस्वीक अंतमे रेडियो, पटना आबि गेलहुँ।
विनीत उत्पल : ओहिकालमे पटनामे साहित्यिक परिदृश्य केहन रहए ?
मायानंद मिश्र : पटनामे रेडियो स्टेशन, हास्य-व्यंग्य-सम्राट हरिमोहन बाबूक डेरा, पंडित जयनाथ बाबूक डेरा, गोपेशजीक डेरा, प्रो. आनंद बाबूक डेरा, फणीश्वरनाथ रेणुक डेरा, मुरादपुर खादी भंडार, श्री रूपनारायण ठाकुरजीक कार्यकर्ता-निवासमे माछ-भातक मासिक भोज आ चेतना समिति, पुस्तक भंडारकरामायण-गोष्ठी, अभिव्यंजना-प्रकाशन, विभिन्न समएओ विभिन्न स्थानपर घनघोर साहित्यिक चर्चा होइत छल। ओहि कालमे दक्षिण बिहारसँ मिथिलांचल धरि सभ जगह कवि सम्मेलनमे शामिल भेलहुँ।
विनीत उत्पल : पटनासँ सहरसा अएलहुँ, एतए केहन बीतल?
मायानंद मिश्र : एम.ए. क पश्चात सन 61 ईस्वीमे आबि गेलहुँ सहरसा कॉलेज, सहरसा। कॉलेज अध्ययन-अध्यापन, सघन-लेखन, बलुआसँ बम्बइ धरिविद्यापतिपर्व-समारोहमे मंच संचालन, भाषणो आ कविता पाठ सेहो, विभिन्न संस्थाक संगठनात्मक प्रक्रियाक अध्ययन, सहरसामे विभिन्न पर्व-समारोहक आयोजन, मैथिली चेतना परिषद, सहरसाक गठन, पटनामे मैथिली महासंघक संगठन, डाकबंगला चौक-जाम क कार्यक्रम, लेखन आ पाठन, प्राचीन इतिहासक सघन अध्ययन, पुन: प्रथम शैलपुत्री च, मंत्रपुत्र, पुरोहित आ स्त्रीधनक लेखन आ तकर हिन्दी आ॓ मैथिलीमे प्रकाशन, दिशांतर, अवांतर, चंद्रबिंदु क प्रकाशन। तकैत-तकैत सहरसा कॉलेज, सहरसा आ स्नातकोत्तर केंद्र, सहरसामे 33 वर्षक सेवा-काल समाप्त भऽ गेल आ 1994 ईस्वीमे अवकाश ग्रहण कऽ लेलहुँ।
विनीत उत्पल : अहाँक दृष्टिक विस्तार कोना भेल?
मायानंद मिश्र : दृष्टिक विस्तार वस्तुत: मामक रूपमे युगांतकारी मैथिली साहित्यकार पंडित रामकृष्ण झा ‘किशुन’ द्वारा स्थापित मिथिला पुस्तकालयक कारणे भेल। ओहि ठाम 47 सँ 50 ईस्वीक बीचमे पढलहुँ जाहिमे प्रेमचंद, जैनेंद्र, इलाचंद्र जोशी, भगवतीचरण वर्मा, शरतचंद्र, बंकिम बाबू, रवींद्रनाथ ठाकुर तथा ताराशंकर वन्धोपाध्याय आदि प्रमुख छलाह। एहि समएमे किसुनजीक आदेश-निर्देशक विरूद्ध रातिकेँचोरा कऽ चंद्रकांताओ चंद्रकांता संतति संगहि शरलक होम्स सिरीज सेहो पढ़ि गेल रही। ओहि समएक ‘माया’ समकालीन ‘नई कहानियां’ छल जे नियमित पढ़ैत रही।
विनीत उत्पल : पहिल रचना कोन छल?
मायानंद मिश्र : 49 ईस्वीमे हरिमोहन बाबूक प्रभावक प्रचंड प्रतापे, हम प्रथम-प्रथम मैथिलीमे ‘हम रेल देखब’ नामक एकटा गद्य रचना कथात्मक शैलीमे लिखलहुँ जे हाइस्कूलक वार्षिक पत्रिकामे छपल। एहि प्रकाशन-प्रोत्साहनक कारणे भांगक लोटाक अधिकांश कथा, अही 49-50 ईस्वीमे लीखि गेलहुँ जकर प्रकाशन 51 ईस्वीमे प्रो. श्री कृष्णकांत मिश्रक वैदेही प्रकाशनक द्वारा भेल।
विनीत उत्पल : भांगक लोटा कतएसँ प्रकाशित भेल छल आ कहिया ?
मायानंद मिश्र : भांगक लोटाक दुइ गोट अंतिम कथा मैट्रिक परीक्षाक बाद लिखने छलहुँ जकर प्रतिलिपि श्री अमरजी कृपापूर्वक देखि देलनि, मुदा ओहूसँ पैघ उपलब्धि हमरा लेल भेल जे आचार्य सुमनजी दुइ बिन्दु नामे आ॓कर भूमिका लीखि देलनि आ प्रो कृष्णकांत मिश्रजी ओकरा सन 51 ई.मे छापि देल वैदेही प्रकाशनक दिससँ, हमरासँ एक्कोटा टाका नहि लेलनि। अपितु एक गोट टाका देलनि, मना कएलाक उपरांतो, पंडित त्रिलोकनाथ मिश्रजी आ॓कर मूल्य, जे ओहिपर छपल छल।
मायानंद मिश्र : भांगक लोटाक पश्चात हम हास्य कथा नहि लिखलहुँ। ईप्रकाशन प्रोत्साहन हमर कथा-लेखनक प्रेरणा अवश्य बनल जाहि कारणे , 51-52 ई सँ हास्य छोड़ि, सामाजिक जीवन-संघर्षपर आधारित मनोविज्ञानक गंभीर भावक कथा सभ लीखऽ लगलहुँ जाहिमे प्रमुख छल रूपिया, सुरबा, आगि मोम आ पाथर तथा सतदेवक कथा जे कालांतरमे, सन 60 ई.मे कलकत्ताक मैथिली प्रकाशनक दिससँ प्रकाशित ‘आगि मोम आ पाथर’ नामक संग्रहमे संकलित अछि, जकर अधिकांश कथा 59-60 ई.क मिथिला दर्शनमे प्रतिमास छपल छल। मुदामंच-जीवनमे हमर प्रवेश कथा-लेखनसँ नहि अपितु काव्य रचना विशेषत: गीत-रचनासँ भेल छल।
विनीत उत्पल : साहित्यिक यात्रामे केकर लेखनसँ प्रभावित भेलहुँ ?
मायानंद मिश्र : 40-50 ई. धरि अबैत-अबैत नेपाली आ॓ बच्चन क गीत-रचनाक प्रभाव हमरापर बहुत छल। सन 59 ई सँ बहुत पूर्वहि अर्थात दरभंगे कालमे सी.एम. कॉलेजक हिन्दी प्रोफेसर श्री सुरेंद्र मोहनजीसँ अज्ञेय द्वारा संपादित प्रतीक आ॓ तार सप्तक दुइ भाग पढ़ने छलहुँ आ अतिशय प्रभावित भेल छलहुँ। क्लासमे पढ़ल प्रसाद-पंत-निराला-महादेवी वर्मासँ सर्वथा भिन्न छल ई काव्य धारा, जाहि पर टी. एस. इलियट-एजरा पाउंड सँ लऽ कऽ एलेन गिन्सबर्ग आ॓ एंग्रीजेनरेशन तथा ब्रिटेनक कवि लोकनिक प्रभाव छल। शरतचंद चट्टोपाध्याय, रवींद्रनाथ ठाकुर, टालस्टॉयसँ प्रभावित रही।
विनीत उत्पल : अहाँ तँ हिन्दीमे किछु लिखने रहि?
मायानंद मिश्र : सन 49 ई मे किछु हिन्दी गीत लिखलहुँ, जकर तीन गोट मुखरा, पंक्ति एखनहुं मोन अछि, ‘अरमान मेरे दिल के सभी टूट चुके हैं’, ‘अधजली कामनाएंलेकर अपलक मैं गगन निहार रहा’ तथा ‘मैं अंतर मे तूफान लिए चलता हूं’ मुदा, 50 ई.क मैथिलीमे रचित ‘आ॓हि दिल छलहुँ हम भांग पीने’ तथा ‘नोचनी तोर गुण कते गैब’ अत्यंत लोकप्रिय भेल। ‘स्त्रीधन’ नामक उपन्यास नेशनल बुक ट्रस्ट छापने अछि।
विनीत उत्पल : गीतनाद, स्वरसंधानकेँ कोना साधलिऐ?
मायानंद मिश्र : गीत गाबऽ लागल छलहुँ 1942-43 ईस्वीसँ सुपौलमे अपन मातामहक कीर्तन मंडलीमे। हमरा लगैत अछि जे हमरामे कंठ-स्वर, स्वर-संधान-प्रतिभा तथा सुरताल-ज्ञान आदि जकर अनेक प्रशंसा भेल-मातामह पंडित नागेश्वर झासँ आएल अछि। एना गुनगुनाकऽ तँ किछु ने किछु गबैत छलाह आ तेँ कालान्तरमे जे हम गीत-रचना कएल से कोनो ने कोनो सुरतालमे रहैत छल। आ॓हि कारणे हम स्वयं सेहो गबैत छलहुँ तथा किछु गीत किछु गायक जाहिमे गायक चूड़ामणि पंडित रघु झाजी सेहो छथि, गबैत छलाह।
विनीत उत्पल : अहाँ गायन ज्ञान कतएसँ पेलिऐ ?
मायानंद मिश्र : सन 50 ई.क अंतिम चरणमे जखन ‘नभ आंगनमे पवनक रथ पर कारी-कारी बादरि आयल’ नामक गीत लिखलहुँ तँ गाबिये कऽ लिखलहुँ। यएह गायन-ज्ञान हमर छन्द-ज्ञान छल। जहाँ धरि आइयो मोन अछि, बिनु छन्द-ज्ञाने प्रारम्भोमे लिखल हमर गीत-रचनामे छन्द दोष, शास्त्रीय संगीत मर्मज्ञ पंडित कवि नै ईशनाथ झा ताकि सकलाह, जे एकर पहिल आधिकारिक श्रोता बनलाह आ ने आचार्य रमानाथ झा जे एहि गीतकेँ आई.ए.क लेल संकलित ‘कविता कुसुम’ मे सर्वप्रथम संकलित कएलनि।
विनीत उत्पल : अहाँ जहि साल आई.ए. मे रही, ओहि साल पाठ्यक्रममे अहाँक लिखल कविता सेहो छल की?
मायानंद मिश्र : अत्यधिक प्रसन्नता भेल छल आ॓हि दिन, जाहि दिन सन 52 ई.मे आचार्य पंडित रमानाथ झा आई.ए. क पाठ्यग्रंथक रूपमे कविता कुसुमक संकलन-संपादन कएलनि तथा आ॓हिमे ‘नभ आंगनमे पवनक रथपर’ नामक गीतकेँ स्थान दैत संकलित कएने छलाह। एना तँ कोनो संकलनमे स्थान भेटलासँ प्रसन्नता होइत किंतु एतए तँ स्वयं रमानाथ बाबू द्वारा संपादित ग्रंथक गप्प छल आ सेहो आई.ए. क पाठ्यग्रंथमे, जखन की हम ताधरि स्वयं आई.ए. पास नहि कएने छलहुँ।
मायानंद मिश्र : जहिना आ॓हि समएमे दरभंगासँ ‘वैदेही’ प्रकाशित होइत छल, तहिना कलकत्तासँ ‘मिथिलादर्शन’ आ॓ बादमे ‘मैथिली दर्शन।’ ललित आ॓ राजकमल सामान्यत: वैदेहीमे अधिक लिखैत छलाह तथा हम स्वयं अपेक्षाकृत मिथिला दर्शनमे। नाटको लिखने छी, कथा-कविता सेहो लिखने छी।
विनीत उत्पल : अभिव्यंजनावादी काव्य की छल?
मायानंद मिश्र : 59 ई मे मैथिलीमे अनेक नवीन काव्यक लेखन प्रथम-प्रथम कएल, जकरा हम अभिव्यंजनावादी काव्य कहने छी तथा जकर प्रथम प्रकाशन सन 60 ई. क आरंभमे ‘अभिव्यंजना’ नामक पत्रमे भेल अछि। संगहि अही 59 ई. मे हम एक वर्ष पूर्वक मैथिली पांडुलिपि ‘माटिक लोक’ क आधारपर प्रथम-प्रथम ‘माटी के लोक: सोने की नैया’ क नामसँ हिन्दीमे लेखनारंभ कएने छलहुँ। आ जहिना सन 50 ई. मे एकटा मैथिली कृति प्रकाशित भेल छल, तहिना सन 60 ई मे दुइगोट मैथिली कृति ‘बिहाड़ि पात आ पाथर’ तथा ‘आगि मोम आ पाथर’ प्रकाशित भेल।
विनीत उत्पल : आ॓हि काल की सपना छल?
मायानंद मिश्र : हिंदीक आ॓हि अज्ञेयी नई कविता जकाँ मैथिलीमे नवीन काव्यान्दोलन ठाढ़ करबाक उद्देश्यसँ अभिव्यंजनाक प्रकाशन-योजना मोनमे आएल छल, जाहिमे मात्र ‘नवीन काव्य’ टा रहत। आ ताहि लेल पहिने स्वयं किछु नवीन काव्य लिखल। आओ दू-चारि दिनपर हरिमोहन बाबूकेँ सुनाबी जे अभिव्यंजनामे हमरा एहने कविता चाही। आओदेबो केलनि जे अभिव्यंजनामे छपल छल। आधा 59 ई. क घोर व्यस्तताक फलस्वरूप सन 60 ई.क आरंभमे अभिव्यंजनाक प्रकाशन संभव भेल। प्रकाशनक खर्चओ लोकार्पण समारोहक सभटा खर्च स्वयं पंडित जयनाथ मिश्र, एकटा अर्द्ध परिचित किशोर युवा संपादकक उत्कट उत्कंठाओ महत्वपूर्ण महत्वाकांक्षापर द्रवित होइत, कयने छलाह। सन 60 ई हमर लेखकीय जीवनक लेल अति व्यस्ततापूर्ण रहल। एहि समएमे जँ एक दिस अनेक कथा लिखल तँ दोसर दिस अनेक नवीन काव्यक सेहो रचना कएल जे कालांतर ‘दिशांतर’ मे संकलित अछि। तेसर दिस जँ अभिव्यंजनाक संपादन कएल तँ किछु समीक्षा सेहो एहि कालखंडमे लिखल, जाहिमे सँ किछु मिथिला दर्शन, वैदेही आ॓ कृष्णकांत बाबूक मैथिली सम्मेलनक रचना संग्रहमे अछि। ओहि काल एकटा काल्पनिक रेडियो नाटक सेहो लिखने छी-इतिहासक बिसरल।
विनीत उत्पल : कोन-कोन पैघ साहित्यकारसँ भेट भेल छल?
मायानंद मिश्र : दिनकरजी सँ हमर परिचय पंडित जयनाथे बाबू करौने छलाह मैथिली कविओ चौपाल स्वरक रूपमे। पहिल बेर दिनकरजी चौंकल छलाह आ चौपालक हमर स्वर आ॓ अभिव्यक्तिक अतिशय प्रशंसा कएने छलाह। रेणुजी सँ परिचय अति त्वरित गतिसँ अंतरंग आत्मीयतामे बदलि गेल छल। प्राय: नित्य रेडियो स्टेशनमे अथवा बुध दिनकेँ अधिक खन हुनका डेरापर सायंकालकेँ सांध्य गोष्ठीमे भेंट होइत रहल।
विनीत उत्पल : अहाँ जवाहरलाल नेहरू आ इंदिरा गांधीसँ सेहो भेंट कएने छलहुँ ?
मायानंद मिश्र : भारतक प्रथम प्रधानमंत्री पंडित जवाहर लाल नेहरूक चिर ऋणी रहब, जनिक विशेष आग्रहक कारणे, एतेक शीघ्र सन 65 ई मे मैथिलीकें देशक एकटा स्वतंत्र साहित्यिक भाषाक रूपमे साहित्य अकादमी मान्यता देलक। 73 ई मे तत्कालीन प्रधानमंत्री इंदिरा गांधीसँ सेहो भेंट भेल छल।
विनीत उत्पल : मैथिली चेतना परिषद संस्थानक निर्माण कोना कएलहुँ आ कोना कएलहुँ ?
मायानंद मिश्र : 62 ई. मे हम सहरसा मैथिली चेतना परिषद नामक संस्थाक निर्माण कएलहुँ पंडित श्री अमरेंद्र मिश्रजीक डेरापर। एहि संस्थाक तत्वावधानमे अभिव्यंजनाक प्रकशनक संगहि सन 62-63 ई मे प्रथम-प्रथम कविश्वर चंद्र प्रसिद्ध चंदा झाक जयंती समारोहक आयोजन कएने छलहुँ सहरसा परिसरमे। सहरसाक ई समारोहपूर्वांचलमिथिलांचलक पहिलओ आदिम समारोह तँ छलहे (प्राय:) संभव पिंडारूछ गामक पचासक दशक अनेक आयोजनक पश्चात ई दोसर स्थान छल, जाहि ठाम एहि प्रकारे हुनकर स्मरण कएल गेल। एहि स्मरण समारोहक एकटा कारणो हमरा मोनमे छल। हुनक मातृक बड़गाम छलनि, जतऽ हुनक प्रारंभिक शिक्षा भेल छलनि आ जे आधुनिक मैथिलीक सूत्रधार छलाह।
१.कामिनीकामायनी- कथा-कनिया पूतरा के विवाह २.निबन्ध-बिपिनझा-किछु पजरैत प्रश्न
१
कामिनीकामायनी
कनिया पूतरा के विवाह ।
बङका बङका अटैची. . .सूटकेस. . एसी .. टी वी . ..फ्रीज पलंग .. .अगङमबगङमक’ पैकिंग .. ओहिना बान्हल. . .राखल छलै . ओही बङका हॉल सॅ लऽ क’ ओकर कोठरी आ’ तीनोकातकबरान्डा धरि ।घरक बाहरि कंपाउंड में ललका चरपहिया ठाढ झक झक करैत छल .।लोकवेद केगेलोपरांत. . ओ अपन माथ सॅ घोघ हॅटौलक़ . .नथिया बङ भारी छलै ..नाक बथैतबथैत फूलिक’ घोंघा जकॉ गोल भ’ गेल रहै .. ।नहुॅ नहुॅ ओकरा उतारि क’ ड्रेसिंग टेबुल प’ राखिदेलकै आ’ छोटकी नथिया निकालय लेल निहुरि क’ अपन अटैची खोलि रहल छल कि कानमें किछुअनसोंहात . . अप्रिय . . . पटुआ सन तीत .. .लोंगिया मिर्चे सन लेसैत. .किछु कटुवचन तीर जकॉ घुसिक’ ह्दय प्रदेश में खलबल्ली मचा देलकै . ।क्रोधक लुत्तीजेनासम्पूर्ण काया के एकेबेर प्रज्ज्वल्लित करबा लेल बेकल. . .मुदा मजबूरी . .नबअपरिचित माहौल आ’ पितृगृह के बिछौह . . .सब एके संग मिलक’ मोन के उद्विग्नकरिदेलकै .. .आ’ डोका सन बङका बङका ऑखि में नोर डबडबा क’ काजर समेत खसबा लेलबेकल भ’ गेल छलै. . . ।अकस्मात नहिं जानि कोन देवयोग सॅ . ओकर स्मृति पटल के गुप्तखोह मेंव्यतीतक किछु .. . . .अन्हार आकास में बिजुरि जकॉ चमैकि उठलै .. आ’ क्षणमात्र लेलबाढिक’ पानि सन प्रलय मचबय लेल उबडूब करैत. . .ऑखिक पानि ठामेठाम ज्यों केत्यों . . . .ओहिना थिर रहि गेल रहै. ..।ठोर प आयल स्मित मुस्की सॅ. . श्यामल मुखचान सनचमैक उठलै. . . आ’ नोरक मध्य ठाढ भ’ गेल छल .. .कनिया पुतरा के विवाह . . । ओ दिन . . . .छुट्टी चलि रहल छलै गरमी के . .. दूर. . .संथाल परगना के कठोरपथरैल .. .ललका जमीन के भीजैबा लेल . ..उमङैत घुमङैत .. .कारी खरकट बादरि . .नाचि नाचिक’ ल’ग .े त’ आबै. . .मुदा बरसऽ के नाम नै लै .. .खोंझा रहल हौ जेना सूखलटटैल .. .पियासल धरती के ।मेघ त’ लगले रहै सदिखन . . .कत्तो भरिसक बरसल सेहो हेतैक .. .तैं. . .मद्विम .. .तेज बहैत बसात . . .खिङकी दरवज्जा के परदा के उङबैत बङसोहनगर लागिरहल छल । आ’ एहने सुखगर मौसमक दुपहरिया. . . ओकर कोठरी में होमए लागल कनिया केविवाहकब्योंत. . .।लाल मोलायम . . रबङक गुङिया सब के साबुन सॅ नहा धो क’ एकबार प’ पसारिपंखा के नीचा सुखबा लेल राखि .. लाडो . . अडोस पडोस में अपन किछु संगी सबसॅ रायमसविरा करए चलि गेल . . ।आधे पौन घंटा में त’ घुरि आयल छल .कोठरी मेंपैसिते . . .ओदृश्य देखि ओ ततेक कैस क’ चिकरल छल .. .जे दोसर कोठरी में विश्राम करैतदादी जेआइये गाम सॅ आयल छलीह झटकारैत बङका बङका डेग भरैत ओकरा लग आबि ठाढ भ’ गेलीह .. ईदेखि हुनको कोढ कॉपि गेलन्हि . ..मुॅह प’ दुखक भाव के संगे कंठ सॅ ‘ च्च ..च्च’ . .निकसि गेल छलैन्ह ।कोन मे बैसल दूनू अगिलका पएर सॅ दबने .. .टॉमी .. .लाललालगुङिया के हब्बर हब्बर चिबा रहल छल ।हाथ पएर छिङियाबैत. . . . औल बौल भेल . . .ओकरमुॅह सॅ गुङिया झिकऽ चाहै .. .त’ ओ लाल टरेस ऑखि केने . . .नाक हिलबैत . . .सबटादॉत देखाक’ ‘हूॅ.ऽ्््ऽऽ्ऽ्ऽकार करैत आर बेसी डरौन बनि गुर्रेऽ्् लागै ।
“हेऽ््ऽहे. . .मार बाढिनि’ कहैत दादी के किछुओ नहि फूरैलन्हि त’ बरान्डामें राखलएक टा पैना उठौलन्हि .. . आ’ कहुना करि क ओकरा मुॅह प’ मारने छलैथ ।एकेडंटा मेगुङिया छोङि किकियाइत कोठरी सॅ पङाऽ गेल छल ।गुङिया के त’ दुर्गति दुर्गतिभ’ चुकालछल. . . मोहनजोदङो के खोदाय मे बहरैल मूर्ति सन. . .अंग भंग़ . .एक टा ऑखिनिपट. . . . हाथ टूटल .. .गल मे छेदे छेद .. दुनू पएर चूसल चिबैल. . . .। “‘ई गुङियापपाकत्तो बाहर सॅ अनने छलथि. . .आब कत्त भेटतै. . .’ओकरा हिचुकि हिचुकि क’ कानैत खीझैतदेखि दादी ओकरा गरा लगाक’ दुलारैत पुचकारैत बजलिह “ई हो कोनो कनिया छै. .बिलैतिमेम .. .एकर भला लोक की वियाह करतै .. . इ त’ अपने विवाह करै छै आ’ छोङै छै .। ... . तोरा हम एहेन कनिया बना देबौ. . .जे खॉटी अपन देसक’. . एकरा सॅ हजार कच्छनीक ..कनि जे सब कहै छियौ सबटा समान जुटा दे .. देखिहैं संगी सब मुॅह बेने केबेने रहिजेतौ .. . ।” निर्दोख बालपन . . .पितामही के आश्वासन मात्र सॅ क्षण भरि में अपन अपारक्षति बिसरिपुलकैत. . .नान्हि नान्हि हाथ सॅ अपन ऑखिक नोर पोछैत . . .दू बीतक लाडो. .. . फुद्दी जकॉ उङि गेल छल .।रूइया के बङका बंडल .. .बैंडेज . ..आलमीरा मेंराखल पपा केपुरना मलमल के कुरता . . .लाल. उजरा. . करिया ताग सुइया .. .कैंची . ..सूखलपातरपातर लकङी आनि अपन पलंगक कात ओछाओल पटिया प’ राखि देने छल । ओकर ऑखि खूजलै . . देबाल घङी में चा.रि बाजि रहल छल. . . ‘एत्ते काल सुतिरहलौं’ मने मन सोचैत .. . पलंग सॅ नीचा झकलक . . . . .तीन टा सुन्नर पुतला बनि क’ तैयार . .. करिया रेशमी ताग सॅ डाढ धरि लटकल . .कारी कारी केश. . पैघ ..पैघ ऑख़ि उपरमेंतीरछा भौं .. .ठाढ नाक़ . .लाल लाल ठोर .. .।एक टा पुतरा के जुट्टी गुथैत ओमाथउठौने छलैथ .। आकरा देखि अहं भाव सॅ मुस्कैत फेर सॅ अपन काज में लागि गेली।दियासलाय के डिब्बा सब जे ओ रेलगाङी बनबऽ लेल रखने रहै .. .दादी ओकर बङदीव महफाबना क’ ओहि में नव पुरान कतरन के ओहार लगा क’ . . .मोहक बना देने छलैथ . . .डिसपोजेबल सीरिंज के एक दोसर सॅ गोंद सॅ साटि क’ पंखा बनाओल गेल । आब सुरू भेल छल असल विवाहक तैयारी .. .कनिया के कपङा लत्ता गहना गुरिया. . . .मोतीके छेद में सूइया नै घूसै. . .त’ सोनी अपन घर सॅ फूल काढ बला पतरका सुइयाअनने छलै. . .कएक टा माला गॉथल गेल. ।. .मॉ के पुरना रेशमी . .सूती नूआ फाङि क’ बनलनूआ. . .घागरा प’ गोटा लगाओल गेल. . .टीन के चॉकलेट बाला डिब्बा सब में . .गुरियाके नूआफट्टा .. .जेवरात . कीचन सेट टी सेट .. . .. एक टा डिब्बा में लट खूट समानराखलगेल. . .छोट छोट मैटिक चुकङी के कान प’ छेद करि क’ ओकरा तराजू जकॉ बना ओहीमें चौरदालि .. .मखान. . .चीनी . . लमनचूस. . बिस्कुट . . .भार दौरक सब समान राखिएक गोटसम्पूर्ण नब गिरहस्थी के संसार सजैबाक पयत्न कएल गेल । संगी .. . संघतिया सॅ भरल ‘ बुद्वक’ दूपहरिया में बङ धूमधाम सॅ कनिया केविवाहकआयोजन भ’ रहल छल ।गुड्रडा अ ित प्रिय सखी जया के छलै .. ।ओ अपन गुुड्डा केसजा धजाक’ चाह वला बङका ट्रे में लत्ता बिछा . . ओही प’ ओकरा चीत्ते सुता क’ . . .अपन माथप’ नेने चारि टा बरियाती संग आबि गेल छल । विवाह हेतै कोना .. . . ।लाडो त’ अडियल घोङा बनल . . . ‘बिनु पंडितक कत्तोविवाहहोइत छै .. ।’ सविता जे ओतए सबसॅ बूझनूक आ’ उमिर में पैघ . . .करीब नौ बरखकछल. . .. अपन चारि बरखक लजकोटर भाय के परतारिक पंडित बनौलक . . . .ओ अनेरे लाजेमूॅहनुकौने . . . ‘बम. . बम.’ करेत कनिया बर दूनू के एक हाथ सॅ कनेरक फूल केमालापहिरौलक आ’ दोसर हाथ .के . .मुठ्ठी बन्हने पीठ क पाछॉ रखने ।जल्दी सॅ मालापहिराकदौगि क’ दोसर कोन में गेल आ’ मुठ्ठी में राखल चोरूका टॉफी अपन मुॅह में झटदनी राखिनेने छल । लङकी बला के भोज भात करेनाय आवश्यक छलै. . ।किएक त’ ओहो सब पैघ लोक संगक़त्तेकोविवाह क पार्टी में गेल छल त’ खेनाय पिनाय सएह मुख्य गप होय। ओकरे बङाय वाहिनताय । भोजक व्यवस्थात’ ओ अपने दम प’ करि नेने .चूकिया फोङिक’ अठन्नी चौवन्नी केढेर देखिसिंघाङा .. गुलाब जामून .. आ’ जिलेबी त’ मीत्तू साह के दोकान सॅ मॅगा नेनेरहै. .आ’ मॉ सेहो भनसिया के कहि पूङी आ’ खीर बनवा देने रहैथ ।घरक बङका बरामदा प’ दरीचादरि बिछा लाडो सबके भरि पेट. . . पत्तल प’ खुऔने रहै. ।. ‘देखी त ..हमअपन गुरियाके विवाह में केहेन हिय खोलिक भोज करि रहल छी .. . .आ इ सीमा जे केन्ो रहै. . .एकएक टा बिस्कूट खुआ देने रहै. . .. . . आ इ मा ला अपन गाछक लताम क’ एक एक टाफॉक पकङादेने रहै ।” खा पीब क’ सब गोटे गीत नादक कार्यक्रम में जूटल. . .”चलनी के चालल दूल्हाअंखियो नैखोले है. .सॅ सुरू होइत ‘बाबूल की दुआए लेती जाऽऽ््।’ प समाप्त भेलोपरांतकनिया केघघरा बदलि नबका नूआ पहिरा क’ बङका टा के घोघ तानि मोङ माङि ओही महॅफा मेंबैसाबऽ केकोरसीस करै .. त’ कखनो कनिया के माथ बाहर भ’ जाए त’ कखनो पएर । .. . .हारिक’ महफाके ऊपर कनिया के सूताक’ लाल डोरी सॅ बॉधि क’ विदा कराओल गेल ।पलंगक दोसरकोन मेंबिछल ललका दरी जया के अस्थाई बासा बनल .. . कनिया ओहि ठाम पहुॅचली । विदाइ के पछैति थाकि क’ चूर भेल सब कियो लूडो खेलय में लागि गेल छल. . .सविता केछोटका भाय सेहो ।
तेसर दिन जया आयल छल मूॅह बनौने . . दस ठाम सॅ नाक भौं कोंचियाति “ई की. . . .हमरगुड्डा के त’ तू ठकि लेलही. . . नै औंठी . . नै .. गरा में चैन .. ।” .. लाडो तबकलेल जकॉ ओकर मुॅह ताकितै रहि गेलै. . ।ओ त’ अहि में ऐंठल छल जे एतेक खरीचकरि क’ शान सॅ . . .अपन कनिया के विवाह केन्ो छल. .. . . एहेन भव्य समारोह त’ ओहीपरोपट्टामें कियो नहिं केन्ो छल । ओकर मूङी मित्र मंडली में खूब उॅच भ गेल रहै।अकस्मात इआरोप सुनि मूहें भरे खसल “इहो सब होय छै विवाह में . . .पहिने किएक नैबजलैं .. हमओरियान करितौं।’ “हमरो कत्त बूझल छल. . .आय हमर नानी आयल छथि. . ओ कहलैन्ह .. लङका .के दान दहेज देल जाए छै. . .गुड्डा हमर एत्तेक नीक . . नै एको टा कपङादेलही नैबरतन जात. . ।केहेन विवाह गरीबहा जकॉ. . ।” ओकरा गेलोपरांत ओ गुमसुम बाहर कुरसी प’ बैसल रहै. . ।सांझ नहूॅ नहॅू भरियायलगलै. . .।एना उदास. . .उदास देखि कंपाउंड में टहलैत दादी. . ओकरा लग आबि पूछलथि त’ ओ अपनमोनक सबटा व्यथा उङिल देलकै. .।दादी बजली “हे. . . लैह. . ओ कोठा सोफा बलाबरक माए. . .ओ कत्त देलकौ तोहर कनिया के गहना गुरिया. . .नै नथिया नै टीका .. .नैनूआ .. नैलहठी. . एहनो कत्तो विवाह होय छै ..सासुरो सॅ भार दोर आबै छै .. .तौं त’ एत्तेकसामान देबे केलही .. .. . ओना त’ सासुर में राजा के बेटी के सेहो दूषै छैलोक़ . .जेहाथी त’ देलथि मुदा ओकरा बान्हय लेल कङी त’ देबै नहि केलथि ।मुदा ओकर कोनमूॅह छैदूसब के”। इ सुनैत मातर लाडो के संपूर्ण शरीर में जेना सौसे ललका पिपरी लुधैक गेल होय . . . ओदौगल जया के घर ।
जया अपन कोठरी मे टांग पसारने बैसल कनिया पुतरा के पेटार खोलने असार पसारकरैत . .चीज वोस्त सरिया ब्ऽ मे व्यस्त छल ।लाडो एकदम सॅ ननस्टॉप रेर्काड जकॉ सुरूभ’ गेलै “ हमर त’ पच्चीस टाका खरच भ’ चुकल अछि. . तोहर कत्तेक पाय खर्च भेलौ. . .चुकियाहम्मर फुटल की तोहर . . ।” आ’ अहि उकटा पैंची मे गप ततेक बढि गेलय जे जयागुङिया केल’क कैस क’ बजारि देलकै .. “ले ल जो अपन गुङिया के”आ तामसे किटकिटाक’ ओकरहाथ मेअपन बीसो दॉत गङा देलकै. . ।लाडो दर्द सॅ बिलबिला उठल .. .हाथ छोङबैत ओ ओकरगुड्डाके अपन पएरक नीचा लतमर्दन करैत ओकर मुकुट .. .तोङि देलकै. . मुॅह पिचकादेलकै. . “एहने बर .. नै हाथ . .नै पएर ..” कहैत. . तामसे आन्हर होइत. . जया के झोंटखींच क’ चारि मुक्का पीठ प’ मारैत. . लंक लगा क’ ओत्त सॅ पङाऽ गेल छल । अहि घटना के उपरांत त’ दूनू मे तेहेन तनातनी जे एक दोसर के शोणित पीबए लेलउद्वत. .।नेना भुटका मे दू फॉङ भ’ गेल रहै. .।किछु दूनू पख के धेने .. .नारदककार्य संपन्नकरबा मे लागल । ओही दिन मेघ बरसि गेल रहै . . .चारो कातक जमीन भीजल. त्त्. .. . . .जलखई करिक’ धिया पुत्ता के झूंड़ .. . . . पडोस मे .. . पछिला हफ्ता ट्रकसॅ . .उझिलल बौलक ढेर पर उछलम खूद करै .. पहुॅचल । . . .केकरो घर बनैत रहै. .कल्हुकाबारीश सॅ बौल भींजल .. .ओकरा खोदि खोदिक ओही मे अपन पएर राखि घर बनाबए मेअसीमउत्साह आ ऊर्जा सॅ जूटल छल . . कि तखने कोनो अगत्ती आबिक लाडो के कहलकै. “हौआ अपनगाछक नीचा बनल चबूतरा प’ बैसल जया तोरा देखि क’ मुॅह बिचकाबै छौ. . आ’ किदुन किदुनबाजि ओहि चारू छौंङी सब संगे खूब ठहक्का मारै छौ. . ।”ओकरा जेना बिरनी काटिलेलकै. . .अपन पएर प’ थोपल बालू के एक झटका मे फेंकैत ओ दौगल चबूतरा दिस .. .।ओकरा पाछॉआन धिया पुत्ता सेहो अपन अपन महल के धराशायी करैत. . .तूफान मेल बनल पहुॅचल। दुनू पाटी घरक पाछॉ वला इनरक कात के बङका चबूतरा प घों घें करैत फॉङ बन्हने .. .।इवाक् युद्व. . .मल्ल युद्व में परिणत होमए लेल बेकल ।तखन दूनू .. क्रिकेटखेलैत अपनअपन छोट भायक हाथ सॅ बैट छीन नेने रहै. . .।धोबिनिया जे संजोगे सॅ कपङानेनेउम्हरसॅ आबैत रहै .. . .. दौगल लाडो के घर. . .चपरासी दौङा क’ ओकरा पङबाकआनल गेल।एतेक गरमागरमी देखि क मतारी सब अपन अपन वीर बॉकुङा के खूब थपङियेने रहैथ।. . .सबकियो छगुन्ता मे डूबल . . . नेना भुटका के संसार मे कोना एतेक कडुआहठ भरिगेलय । तेकरा बाद त’ कनिया पुतरा के विवाहे बन्न ।सबहक घर सॅ इ आदेश ‘खेलबैं त’ खेल . .मुदा विवाहदान किन्नौह नहि. . . ।’ ओ त हॉस्टल चलि गेल छल चौदह बरखक बनवास मे . ।ओत्त सॅ पपाके ट्रन्सफर भेलाके बादखिस्से खतम .. इ मस्तिष्कक कोन गव्हर सॅ निकैल ओकर स्मृति पटल प’ चान सनचमैक उठलेसेनहि जानि ।ओ तुच्छ सन बेकार खेल वास्तव मे असल जीनग्ी के खेल छल .. . जतएउत्साहउमंग आ’ उल्लासक मध्य बङका काज प्रारंभ करैत लोक छोटका छोटका चीज मे उलझिअपन जीनगीनर्क बना लैत अछि । विदाइ के काल मॉ के बोल कान मे घुरय लगलै. . ‘नैहरखूजल. . पढलकिताब. . सब किछु स्पष्ट .. मुदा सासुर ..नब अपरिचित पोथी. . गुढ रहस्य सॅभरल. .कत्तेको बरख लागै छै बॉचबा में . . किछु मगज मे घूसै छै .. मुदा सदिखनविवेक सॅ काजलेबए के पाठ पढबैत .. ।’ ड्राइंग रूम सॅ एखनो धरि व्यंग .. आक्रोश सॅ भरल अचटि कुचटि क’ स्वर आबिरहल छल “मोहनजी त’ गोनू झा के बाप निकलला .. जहिना कहलियैन्ह दू टा वस्त्र मेंकनिया चाहीतहिना दू टा वस्त्र में पठा देलन्हि ।बङका पाग बला लोक ..’ ‘इजे छहौर महौरकेलथि . . गाङी देलथि . .से त’ बेटिये के कमाए हेतैै न .. .एतेक दिन सॅ कमा रहल छै।’ ‘एहेनकंगाल कुटुम .. . कहु त’ वरक माय के एकटा डायमंडके सेट धरि नै देलकै ।कत्तफॅसादेलथि बज्रभूषण बाबू हमर बेटा के .. ।. जटाधारी बाबू केहेन नीक कथा देनेछलैथ. . .इनकम टैक्स कमीश्नरक एकलौती संतान .. कतेक मकान . . .क तैक फारम हाउस. . .मुदा जोरे कपार. . ।” लाडो क’ ऑखि मे थीर नोर भरभरा क’ खसय लगलै .. .मनुक्ख एसगरे बिन पैलवार केरहि नहिसकैत अछि .. .क़तबो पैर प’ ठाढ . . भ’ जाए .. .प्रगति के . . संपत्ति केसर्वोच्चशिखर प’ ठाढ भ’ जाए .. . .एकरा संग वा ओकरा संग .. .केकरो नै केकरो संग त’ चाहबैकरी .. । संयम त्याग आ’ बुद्वि के बल प’ पैलवार चलै छै. . ।अही अतकही बतकही में नहिंफॅसिक’ नब जीनगी के नीक जकॉ कोना जीबी तेकर सुरूआत करबाक चाही ।आखिर पढल गुनल अपनपएर प’ ठाढ के मतलब की ।तोङनाय त’ एक क्षणक काज छै .. बना क’राखब मे न’ काबिलती।व्यवहारसॅ अपन बनबय पङतै सबके ।घरक चारदीवारी सॅ बाहर . . . आफिसमे. . . कत्तेकोतरहक गपसुनबाक . . सहबा के पङै छै. .. जौं घरे में सहि ली त’ अनर्थ की .. ।हॅ ..जखन जानप’ पङि जायत तखन त’ सोचले जेतै .. ।अनेको तरहक सद विचार सॅ मन हल्लुक भगेलै. .।ऑखिक नोर पोछि लाडो कान मे इयर फोन लगा आइ पौड प’ गीत सुनए लागल छल ।
२.
बिपिनझा
किछु पजरैत प्रश्न
महात्मा कसाब केँ फाँसी सजा के घोषणा कऽ पश्चात मीडिया में जनसामान्य, बुद्धजीवी, सरकार सभक प्रतिक्रिया सूनि मन में हसी छटल। केयो श्रीमान एकराआतंकवाद पर गम्भीर प्रहार घोषित करै छलखिन्ह त केयो एकरा भारतीय सुरक्षा एजेंसी, भारतीय न्यायपालिका सभक विजय कहलथि मुदा अगर ई घटना केँ निष्पक्ष मूल्यांकन करीए त कतेक प्रश्न मन मे उठैत अछि। ई चिन्तनीय प्रश्न अछि जे राष्ट्रीय-सुरक्षा- अखणडता पर की पर की सामान्य नीति हेबाक चाही ?एहि सम्बन्धित कमजोरराजनैतिक इच्छाशक्ति देखि जनसामान्य में कोनो प्रतिक्रिया कियान होइत अछि? राष्ट्रीय सुरक्षा विषयपर न्यायिक-प्राशासनिक-राजनैतिक शिथिलता-लापरवाहीअ कि अक्षम्य अपराधनहि अछि? आखिर ई अफजल-कसाब आदि स्वनामधन्य महात्मा के फाँसी सजा कहियातक क्रियान्वयित हेतन्हि? ई अनुभव होइत अछि जे राष्ट्रक आत्मा कतौ हेरा गेलई राष्ट्रीय संवेदना कतौ सुसुप्त अवस्था में बैसल छै राष्ट्र कऽ रोइओप में भारत असफल भय गेल ! भय सकैत अछि जे ई तमाम उलझन निर्मूल मात्र साबित होई भविष्य में मुदा चिन्तन त अनिवार्य अछि नै? ई सत्युअ आ यथार्थ छी जे भारत बहुत शक्तिशाली अछि आ ई मोट झंझावातक सामना आसानी से कय सकैत अछि मुदा मात्र ई चीज रटि कें वर्तमान समस्या आ लापरवाही सँमूह नहि मोडि सकैत अछि।
अपन देशक राजनैतिक स्वरूप अनेक विकृति सँ आप्लावित अछि एतदर्थ एकाएक सुधार सम्भव नहिं मुदा बुद्धिजीवी जनसामान्य अपन लोकतान्तिक समाज में एते सशक्तअछि जे ई कोनो परिवर्तन बड आसानी सँ आनि सकैत अछि।
समस्या अनन्त अछि राष्ट्रक समक्ष ! आब सभ व्यक्ति सबटा समस्या स परिचित छथि एतदर्थ आवश्युकता एहि कार्यक अछि जे एकटा सामान्य राष्ट्रीय जनचेतना जागृत होमय आ ई भ समस्या के समाधान हेतु अपन योगदान दथि।
ई बात स्मरणीय अछि जी बुद्धिजीवी समाज राष्ट्रक आधार स्तम्भ अछि अतः ओ नेतृत्व प्रशासन तन्त्र पर ओई तरहक हरसम्भव दबाब वनावथि जे राष्टीय सुरक्षा, विकास, प्रगति स सम्बन्धित सभटा लक्ष्य पूर्ण करि सकथि
ई विश्वास दृढ अछि जे भारत राष्ट्र अपन ऐतिहासिक यात्रा मे अनेक प्रश्नक उत्तर देलक। वर्तमान सम्मुख अछि आबि राष्ट्र कऽ एकटा व्यष्टि अंग रूप में अपनयोगदान दय अपन दायित्वक निर्वहण करी॥


c: text/html

text:
Posted on मार्च 31, 2010 by Madhesh Blog, it's not a news site
रोशनकुमार झा, जनकपुरधाम, चैत १८, – मधेशी जनअधीकार फोरम नेपाल धनुषा बुधदिन जनकपुरमे साइकल रैली निकाललक अछि ।mm
विगतमे भेल सहमति सम्झौता कार्यान्वय करय सरकारकेँ दवाव देवय फोरमद्वारा घोषित तेसर मधेश आन्दोलन कँ दोसर चरण अन्तर्गत साइकल रैली प्रदर्शन कएल गेल फोरम जनौलक अछि । विद्यार्थी फोरमक नेतृत्वमे भेल साइलक रैली नगरक विभिन्न भागकेँ परिक्रमा कऽ जनक चौकपर पहुँच कोण सभामे परिणत भेल छल ।
कोण सभामे वक्तासभ मधेशकेँ अधिकार सम्पन्न कराबय कोनो कसर बाँकी नहि रखबाक बतौलन्हि । ओ सभ विगतमे भेल सहमति सम्झौत कार्यान्वयन करय सरकार सँ मांग कएलन्हि । स्वायत मधेश प्रदेश स्थापनाक लेल जेहन केहनो बलिदान देबय अपनेसभ तैयार रहल हुनक सभक कहब छलन्हि ।
कार्यक्रममे फोरम धनुषाक अध्यक्ष शेष नारायण यादव युवा फोरमक मुकेश यादव सहितक सहभागिता छल ।
Like this:
Like Loading...
Filed under: तराई नेपाल |

robotstxt: allowed

filter: keep


text:
पटना। बिहार मे विश्वविद्यालय क कुलसचिव कए विश्वविद्यालय अनुदान आयोग क अनुशंसा आ मानव संसाधन विकास मंत्रालय क 1998 क पत्र क आलोक मे सरकार यूजीसी क 16400-22500 क पुनरीक्षित वेतनमान देब मंजूर करि लेलक अछि। मानव संसाधन विकास विभाग क प्रधान सचिव अंजनी कुमार सिंह इ संकल्प जारी करि समाद देलथि अछि। संकल्प मे इ सेहो साफ तौर पर कहल गेल अछि जे कुलसचिव पद पर नियुक्ति क लेल अहर्ता पूरा करब आवश्यक होएत। एकर अनुरूप परिनियम मे बदलाव आनिकए भविष्य मे सबटा नियुक्ति कैल जाएत। संकल्प मे इ सेहो उल्लेख अछि जे वर्तमान मे कार्यरत जे कुलसचिव यूजीसी द्वारा निर्धारित न्यूनतम अहर्ता पूरा करैत छथि, हुनका परिनियम मे संशोधन क तिथि स पुनरीक्षित वेतनमान भेटत।
मुख्य पृष्ठ समाचार कुलसचिव कए भेटत यूजीसी वेतनमान


text:
सुपौल। 06 अक्टूबर। सुपौल जिलाक त्रिवेणीगंज अनुमंडल मुख्यालय स्थित एक निजी स्कूल के छात्रावास म' रही रहल नाबालिग छात्र के शिक्षक पर अप्राकृतिक यौनाचार करबाक कोशिश के आरोप लगाओल गेल अछि। छात्र के अभिभावक केर शिकायत पर आरोपी शिक्षक क' पुलिस गिरफ़्तार क' लेलनि अछि।
त्रिवेणीगंज थानाध्यक्ष बासुदेव राय कहलनि कि छात्र के परिजन सभक शिकायत के बाद आरोपी शिक्षक क' गिरफ़्तार कायल गेल अछि। ऐहिक संगे पूरा मामला केर तहकीकात कायल जे रहल अछि। स्कूल म' जांच पड़ताल कायल जे रहल अछि।
ओतहि, छात्र शिक्षक केर एहि हरकत स' डरल छथि। आक्रोशित अभिभावक सभ आरोपी शिक्षक क' पकैड़ क' भलहि पुलिस के हवाले क' देलनि मुदा अप्पन बच्चा क' स्कूल भेजबा सँ डरा रहल छथि।


text:
अरेर थानाध्यक्ष किशोर कुणाल झा कहलनि कि ऐही मामला मे दू अलग - अलग एफआईआर दर्ज कायल गेल अछि। एहि मामला मे खिरहर पंचायतक मुखिया विकास मिश्र ब्रहमपूरा पंचायतक मुखिया अजीत पासवान, आलम अंसारी, अमरेन्द्र मिश्र, किरण देवी सहित 13 गोटाकेँ नामजाद कायल गेल अछि। ऐहिक अलावा 100 सँ बेसी क' अज्ञात आरोपित कायल गेल अछि।
ओतहि दोसर मामला मे सभा स्थल पर हंगामा करबाक आरोप मे मुखिया संघक जिलाध्यक्ष कृपानंद आजाद सहित आन मुखिया, वित्त रहित इंटर कॉलेज संघक प्रो कमलेश्वर ठाकुर सहित कैको कर्मी राजद के प्रखंड अध्यक्ष राजेश यादव, नियोजित शिक्षक संघक राजू यादव, संजीव कामत सहित 61 नामजद आओर अज्ञात केर खिलाफ एफआईआर दर्ज कराओल गेल अछि।
थानाध्यक्ष कहलनि कि वरीय पदाधिकारी केर निर्देश पर ई मामला दर्ज कायल गेल अछि। अज्ञात सबहक पहिचान विडियो फुटेज सँ कायल जे रहल अछि। ओतहि मुखिया संघक जिलाध्यक्ष कृपानंद झा एहि आरोप क' बेबुनियाद बतबैत कहलनि कि हुनकर प्रतिनिधी सभक ऊपर विधि व्यवस्था भंग करबाक आरोप मनगढंत अछि।


text:
पटना : राजनीति मे बढ़ैत भ्रष्टाचार पर निराश स्थानीय सांसद सह सिने अभिनेता शत्रुघ्न सिन्हा कहलथि जे राजनेता कए स्पोट्र्समैन स सीख लेबाक चाहि। खिलाड़ी खेल भावना क परिचय देइत छथि, आ बढिय़ा प्रदर्शन करि देश क गौरव बढ़बैत छथि। राजनीति मे एहन बहुत कम देखबा मे भेटत अछि। पाटलिपुत्र टेनिस कोर्ट पर चौथी डॉ. राजेन्द्र प्रसाद ऑल इंडिया रैंकिंग टेनिस प्रतियोगिता क उद्घाटन करबा लेल पहुंचल सिन्हा कहला जे एहि ठाम हम युवा खिलाड़ी कए हौसला अफजाई करबा लेल आएल छी। हम अभिभावक स गुजारिश करब जे ओ अपन बच्चा कए टेनिस कोर्ट पर भेजबा मे संकोच नहि करथि।
मुख्य पृष्ठ समाचार राजनेता कए स्पोट्र्समैन स सीख लेबाक चाहि


text:
मिथिला मे कि होएत?
बिहार मे विधानसभा चुनाव के लेल पहिल चरण मे जेहि 47 सीट पर वोटिंग भ रहल अछि ओ मिथिलाक इलाका अछि. एहि मिथिला क्षेत्र मे कोसीक
बाढ़ि वाला इलाका सेहो शामिल अछि. ई सीट आठ जिला मधुबनी... अररिया... सुपौल... किशनगंज... पूर्णिया... कटिहार... सहरसा आओर मधेपुरा मे फैलल अछि. मिथिलाक आओर सीट पर अगिला चरण मे वोट पड़त.
अगर सैंतालीसों सीट के हिसाब सं देखल जाए त पहिल चरण मे हरलाखी... बेनीपट्टी... खजौली... बाबूबरही... बिस्फी... मधुबनी... राजनगर (सुरक्षित)... झंझारपुर... फुलपरास... लौकहा... निर्मली... पिपरा... सुपौल... त्रिवेणीगंज (सुरक्षित)... छातापुर... नरपतगंज... रानीगंज (सुरक्षित)... फारबिसगंज... अररिया... जोकीहाट... सिकटी... बहादुरगंज... ठाकुरगंज... किशनगंज... कोचाधामन... अमौर... बायसी... कसबा... बनमनखी (सुरक्षित)... रूपौली... धमदाहा... पूर्णियां... कटिहार... कदवा... बलरामपुर... प्राणपुर... मनिहारी (सुरक्षित)... बरारी... कोढ़ा (सुरक्षित)... आलमनगर... बिहारीगंज... सिंहेश्वर (सुरक्षित)... मधेपुरा... सोनवर्षा (सुरक्षित)... सहरसा... सिमरी बख्तियारपुर आओर महिषी शामिल अछि.
ई 47 सीट पहिने 48 सीट छल. मुदा परिसीमन मे मधेपुर विधानसभा क्षेत्र खत्म करि देल गेल. पिछला विधानसभा चुनाव के हिसाब सं देखल जाए त एहि ठाम जेडीयू- बीजेपी नीक हालत मे अछि. ओहि हिसाब सं नीतीश जीक पास 47 मे सं बीजेपी के मिलाsक 33 सीट छनि... जेडीयू के 20 आओर बीजेपी के 13 सीट छल एहि इलाका सं... पांच सीट आरजेडी... चारि सीट कांग्रेस आओर बाकी दोसर के पास छनि. बिस्फी के निर्दलीय विधायक हरिभूषण सिंह ठाकुर एहि बेर जेडीयू सं ठाड़ छथिन्ह.
आरजेडी के लेल झटका के बात ई अछि कि एक त मधेपुर सीट नहि रहल दोसर रूपौली के आरजेडी विधायक बीमा भारती जी एहि बेर जेडीयू टिकट पर ठाड़ छथीह. एकरे संग पूर्व मंत्री तस्लीमुद्दीन के सुपुत्र सेहो पार्टी छोड़ जेडीयू सं मैदान मे छथिन्ह. दू टा एमएलए के दोसर पार्टी सं लड़नाए लालू जीक लेल बड़का चुनौती छनि. एकर भरपाई के लेल ओ दिन राति एक कएने छथिन्ह.
कांग्रेस एहि बेर सभ सीट पर अपन उम्मीदवार ठाड़ कएने अछि. बिहार मे लालू-राबड़ी राज सं पहिने कांग्रेस के मिथिला मे नीक स्थिति छल. खासकर मधुबनी...दरभंगा मे. मैथिल ब्राह्मण मे नीक पैठ छल पार्टी के. पहिल चरण मे मधुबनी मे चुनाव भ रहल अछि. आब देखय के अछि जे कांग्रेस अपन पुरान कैडर के वापस लाबय मे कामयाब रहैत अछि कि नहि?
ओना कांग्रेस एहि बेर सोनिया गांधी... राहुल गांधी...मनमोहन सिंह सं लsक अपन सभ केंद्रीय नेता आओर पैघ नेता के प्रचार मे उतारि देलक. कांग्रेस जी-जान लगौने अछि एहि बेरक चुनाव मे. कांग्रेस टिकट बांटय मे सावधानी बरतैत अल्पसंख्यक उम्मीदवार के सेहो नीक टिकट देने अछि. मुदा एकर नुकसान नीतीश जी सं बेसि लालू यादव जीके उठाबय पड़तन्हि.
लालू जी सेहो पिछड़ा आओर मुस्लिम उम्मीदवार सभ के उतारने छथिन्ह. मुदा एहि के काट के लेल नीतीश जी सेहो अति पिछड़ा... महादलित कार्ड खेलने छथिन्ह. भने एहि बेरक चुनावी लड़ाई मे विकासक मुद्दा छाएल अछि मुदा जाति समीकरण... माई समीकरण... अगड़ा...पिछड़ा... महादलित सभ सेहो अपन-अपन ठाम कायम अछि.
कई ठाम त एहन अछि जे नीतीश जीक खिलाफ आरजेडी आओर कांग्रेस दूनु मुस्लिम उम्मीदवार ठाड़ कएने अछि. एहि सं मुस्लिम वोट बंटि सकैत अछि. लालू जीके एकर नुकसान भ सकय छनि. आ फेर ई होएत जे जीतय वाला उम्मीदवार के संकेत मिलला पर ओम्हर वोटर के एकजुटता भ जाए. ओना चुनाव सं पहिले कि कहल जाए. वोट गिनति भेलाह के बादे किछ कहल जा सकय अछि.
Subscribe to: Post Comments (Atom)


text:
हिन्दी आओर भोजपुरी
फ़िल्ममें एहन कतेक रास कलाकार लोकनि काज कय रहल छैथ जे मूलत: मैथिली भाषी
छैथ मुदा मैथिली सिनेमाक क्षेत्र सीमित होमयके कारणे ई सब कलाकार आन भाषाक फ़िल्ममें
अपन योगदान दय रहल छैथ। एहने मैथिल कलाकारमेंसं छैथ अनुभवी अभिनेता आर एस गिरि।
आर एस गिरि जी मूलतः
पंडौलक कमलपुर केर रहनिहार छैथ मुदा पटना हिनक कर्मक्षेत्र रहल। बाल्यकालहिसं
नाटकक शौकिन गिरि जी अपन स्कूलमें आयोजित नाटकसबमें अभिनय करैत छलैथ। स्कूली शिक्षाक
उपरान्त 1966में पटना सचिवालयमें नौकरी भेटलनि। पटना आगमन पर कयकटा रंगमंचसं जुड़ि
अपन अभिनयक क्षुधा शान्त करैत लगलाह। गिरि जीकें “ट्रायल ऑफ़ मुजिबुररहमान”में
मिलिटरी ऑफ़िसर केर भूमिका भेटलनि आर एहि नाटकमें अपन अभिनय क्षमता प्रदर्शित
करयमें सफ़ल भेलथि। फ़िल्ममें काज करबाक उद्देश्यक संग गिरि जी 1980में बम्बई चलि
गेलाह, मुदा मायानगरीक संघर्षपूर्ण जीनगी नीक नहिं लगलैन आ किछु समय व्यतीत कएलाक
बाद पटना आबय पड़लनि।
अन्तत: हिनका
पहिल ब्रेक भेटिये गेलैन हिन्दी फ़िल्म “ ज्वाला दहेज की”(1982)में। अरुण गोबिल,
शोमा आनन्द, सोनिया साहनी जेहन कलाकारक संग एहि फ़िल्ममें काज करबाक अवसर भेटलनि।चमन
निलय द्वारा निर्देशित एहि फ़िल्मक पूरा शूटिंग राजगीरमें भेल छल। गिरि जी एहि
फ़िल्ममें दूल्हा केर पिताक भूमिका केने छलैथ। गिरि जी सुजीत कुमार ,पद्मा खन्ना आ
राकेश पांडेय अभिनित भोजपुरीक सुपरहिट फ़िल्म “ भैया दूज” (1984), “दूल्हा गंगा पार
के”(1986में प्रदर्शित कुणाल,गौरी खुरानाक संग),”पैजनिया” (1988), “सईंया सिपहिया”
(2007में प्रदर्शित राजेश सिंह, गुंजन कपूर) , “गंगा ज्वाला” आदि फ़िल्ममें काज
करैत चलि गेलाह।
गिरि जी किछु आरो फ़िल्म आ
धारावाहिकमें में काज केने छैथ जेकि प्रदर्शित नहिं भs सकल। दुगोट
हिन्दी फ़िल्म “प्यार जिन्दगी है” आ ” कसूर किसका” एवं भोजपुरी फ़िल्म “गंगा तोहरे
कारण” आ “अंगना हमार”।
हिन्दी आ भोजपुरी फ़िल्म के
अतिरिक्त, गिरी जी बहुत रास धारावाहिक आ डॉक्युमेन्टरीमें सेहो काज केने छैथ
जाहिमें हिन्दी धारावाहिक “पहला पाठ” (दिल्ली दूरदर्शन पर प्रदर्शित),
डॉक्यूमेन्टरी “ नेवर बिफ़ोर” (फ़िल्म फ़ेस्टिवल के लेल), मौर्य चैनल के लेल “ जुर्म
का जाल”, महुआ चैनल के लेल बनल आ शीघ्र प्रदर्श्य धारावाहिक “ डाईन” आदि शामिल
अछि।
गिरि जीक आबय बला फ़िल्म
अछि “ लाल चिनगारी” आ आकाश योगी द्वारा निर्देशित फ़िल्म “ तकदीर” आओर “ छठी मईया
सुन ली पुकार”। निर्माताक रुपमें गिरिजी भोजपुरी धारावाहिक “ बुधिया” बना रहल छैथ
जाहिमें ओ बुधियाक पिताक भूमिका कय रहल छैथ।
दुखक बात जे एखन धरि गिरि
जीकें कोनो मैथिली फ़िल्ममें काज करबाक अवसर नहिं भेटल छैन। आशा करि जे गिरी जी कोनो
मैथिली फ़िल्ममें शीघ्रहि देखाई देताह।


text:
डॉ पालन झा
ग्राम-हरौली, कुशेश्वरस्थान।
एम. ए. ( मैथिली ), सन्त साहेब रामदास पर डॉ दुर्गानाथ झा ’श्रीश’ केर निर्देशनमे पी.एच.डी.। संप्रति बी. डी. जे. कॉलेज, गढ़बनैलीमे मैथिली विभागाध्यक्ष।
सन्त साहेब रामदास
साम्प्रदायिक अर्थें मैथिली साहित्यमे सन्त कविक रूपमे साहेब रामदासक प्रमुख स्थान अछि। पचाढ़ी स्थानक महंथ बंशीदासजीक सानिध्यमे कवीश्वर चन्दा झा हिनक पदावलीक संकलन कए १९०१ ई. मे प्रकाशित कएने छथि। एहि पदावलीमे परिचयक क्रममे कवीश्वर चन्दा झा लिखैत छथि:
“शिवलोचन मुख शिव सन जखन, साहेब रामदास तिथि तखन।
प्रबल नरेन्द्र सिंह मिथिलेश, शासित छल भल तिर्हुत देश॥“
अर्थात् ११५३ साल (१७४६ ई.) मध्य महाराज नरेन्द्र सिंहक राज्यकालमे ई रहथि।
छादनसँ न्याय-तत्त्व-चिन्तामणि कर्ता गंगेश उपाध्याय वंश कुलोद्भव साहेब रामदास “कुसुमौल” ग्रामक (जरैल परगना, जिला- मधुबनी) एक मैथिल ब्राह्मण छलाह।हिनक छोट भाइक नाम कुनाराम ओऽ एकमात्र प्राणसमप्रिय पुत्र ’प्रीतम’ छलनि। हिनक पूरानाम साहेब राम झा छलनि, मुदा अन्य सन्त कवि जकाँ ईहो अपन नामक आगाँ भक्ति-भावनासँ ’दास’ शब्द जोड़ि लेलनि। साहेब रामदासक पदावलीमे लगभग ४७८ टा पद संकलित अछि। एहि कविता मध्य ई अपन नाम साहेबराम, साहेबदास, साहेब, साहेबजन सेहो रखने छथि।
साहेबरामदास आरम्भहिसँ भक्ति-प्रवण विचारक लोक छलाह। ई सदिखन ईश्वरहिक ध्यान-चिन्तनमे लीन रहैत छलाह। सन्यास ई बादमे ग्रहण कएलनि। एहि पाछाँ एकटा दुखद घटना घटित भेल- हिनका एकमात्र पुत्र ’प्रीतम’ छलनि। ओ अधिक समय दुखित रहए लगलाह। युवावस्था छलनि। एकबेर प्रीतम अधिक दुखित भए गेल छलाह। हिनक जीवनक अन्तिम कालक भान भए जएबाक कारणेँ साहेबरामदासविकल भए कानए लगलाह। मरण शय्या पर रहितहुँ प्रीतमकेँ एहन दुःखद दृश्य देखि नहि रहल गेलनि आ ओऽ अपन पितासँ पुछैत छथिन, “बाबूजी! अपने एतेक विकल किएक भए रहल छी? पिता उत्तर दैत छथिन “पुत्रक आवश्यकता एहि चतुर्थ अवस्थामे होइत छैक, से तँ अपने हमरा पहिने छोड़ि कए जाए रहल छी, तैँ ई सोचि-सोचि खिन्न चित्त भए व्याकुल भए रहल छी”। पुत्र प्रीतम प्रत्युत्तर दैत कहैत छथिन, “ई संसार असार थिक, क्षणभंगुर थिक, एहिमे स्त्री-पुत्र-पुत्री केओ अपन नहि थिक, ई सभटा अनित्य थिक, माया-मोह थिक। सभटा स्वार्थमूलक थिक तेँ एहि सभसँ माया-मोह रखनाइ अनुचित थिक। हम तँ अपनेक भगवन्-भजनमे विघ्न मात्र छलहुँ, आब अपने निर्विघ्नपूर्वक भगवन्-भजनमे लागि जाऊ”। एतेक बात कहैत देरी प्रीतमक प्राण-पखेरू उड़ि गेलनि। साहेब रामदास विकल भए कानि-कानि कए गाबए लगलाह-
“प्रीतम प्रीति तेजि भेल परदेसिआ हो”
साहेब रामदासकेँ प्रीतमक देहावसानसँ बड़ आघात लगलनि, प्रीतमक उपदेशकेँ धारण कए परिवार-समाजकेँ तिलाञ्जलि दए सन्यास ग्रहण कए लेलनि।
पुत्र-वियोगक कारणेँ ई पक्का बैरागी भए गेलाह। गामसँ बाहर भए जंगले-जंगल एकान्तमे वास कए भजन-कीर्तन करए लगलाह। गामक लोकसभ बहुत दिन धरि पाछाँ कएलकनि जे अपने घुरि जाऊ, हमहु सभ अपनेक पुत्रक समान छी, अपनेकेँ कोनो कष्ट नै होएत। मुदा साहेब रामदास पर तकर कोनो प्रभाव नहि पड़लनि, उनटे जतए लोकक आवागमन देखथिन्ह, स्थानकेँ बदलि पुनः निर्जनस्थानमे चलि जाइत छलाह। लोकसभ किछु दिन धरि पाछाँ तँ केलकनि, मुदा अन्तमे हारि-थाकि कए जे ई आब पक्का बैरागी भए गेल छथि, तेँ हिनका आब तंग नहि कएल जाए, विचारि कए पाछाँ करब छोड़ि देलकनि।
बैरागी भेलाक बाद ई देशक बहुतो भागमे भ्रमण कएलनि। भजन-कीर्तनक संग योग-साधनामे सेहो लीन भए गेलाह। योग-साधनामे सिद्धि प्राप्त कएलाक पश्चात् केओटीक निवासी बलिरामदासजीसँ दीक्षा ग्रहण कएलनि। दीक्षा ग्रहण कएलाक पश्चातो ई अनेक धर्म स्थानक भ्रमण करैत रहलाह। कहल जाइत अछि जे साहेबरामदास दण्ड-प्रणाम करैत-करैत जगन्नाथपुरी तक गेलाह। बाटमे बड़ कष्ट सहए पड़लनि, घाओ भए गेलनि, घाओमे पीब आबि गेलनि, मुदा दण्ड-प्रणाम ओऽ नहि छोड़लनि। दण्ड-प्रणाम करैत-करैत जगन्नाथपुरी तक गेलाह। जकर प्रमाण हुनकहि एक कवितासँ भेटैत अछि-
साधुके संगत धरि गुरुक चरण धरि,
आहे सजनी हमहु जाएब जगरनाथहि रेकी।
नहि केओ अन्नदाता संग नहि सहोदर भ्राता,
आहे सजनी माँगि भीखि दिवस गमाएब रे की।
सभ जग भेल भाला गुरुआ अठारह नाला,
आहे सजनी ओहिठाम केओ नहि छोड़ाओल रे की।
सिंह दरबाजा देखि मन मोर लुबधल,
आहे सजनी ओहिठाम पंडा पंडा बेंत बजारल रे की।
साहेब जे गुनि धुनि बैसलहुँ सिर धुनि,
आहे सजनी जगत जीवन निअराएल रे की।
गुरु बलिरामदास मुरिया रामपुरक एक महात्मा शिष्य छलाह तथा अपन गाम केओटा (केओटी)क घनघोर जंगलमे योग साधना करैत छलाह। ई योग साधनामे निष्णात् छलाह। कहल जाइत अछि जे गुरुक बिना वास्तविक ज्ञान असम्भव अछि आ तेँ साहेबरामदास एक योग्य गुरुसँ दीक्षा लए, योग-साधनामे सिद्धि प्राप्त कए लेलनि। योग क्रिया पर सिद्धि प्राप्त कए लेलाक बाद जन्म-मरणसँ छुटकारा पाबि जेबाक पूर्ण विश्वास भए गेलनि, से गुरुक प्रसादहिसँ। मोक्ष प्राप्तिमे आब कोनो सन्देह नहि रहि गेलनि, जे जीवनक चरम लक्ष्य थिक। बलिरामदास हिनक दीक्षा गुरु छलथिन, तकर प्रमाण हिनकहि एक कवितासँ भेटैछ-
“गुरु बलिराम चरण धरि माथे, साहेब हरि अपनाया है।
अब तौ जरा-मरण छुटि जैहे, संशय सकल मेटाया है”।
कृष्णक ई अनन्य भक्त छलाह। जगन्नाथपुरीक यात्राक क्रममे बाटहिमे हिनका स्वयं भगवान श्री कृष्ण दर्शन देने छलथिन। आब तँ ई कृष्णक ध्यानमे दिन-राति लागल रहैत छलाह। समाधिस्थ कालमे तँ दुनियाँक कोनो वस्तुक ध्यान नहि रहैत छलनि, ध्यान रहैत छलनि तँ एक मात्र भगवान श्री कृष्ण। जन-श्रुति तँ ईहो अछि जे भगवानक भजनक कालमे जखन ई नाच करैत छलाह तँ स्वयं भगवान श्री कृष्ण सेहो उपस्थित भए संग दैत छलथिन।
साहेबरामदास अनेक तीर्थ-स्थलक दर्शन कएलनि। सांसारिक मोह-मायाकेँ त्यागि वैरागी भए गेलाह, मुदा मिथिला भूमिकेँ नहि त्यागि सकलाह। एक पदमे ओऽ लिखैत छथि, “मिथिला नगरी तोर दान बिनु साहेब होइछ बेहाल” तथा दोसर पदमे “साहेब करुणा करए शीश धुनि मिथिला होइछ अन्धेरि”। एहि पद सभसँ मिथिलाक प्रति हुनक प्रेमक सहज अनुमान लगाओल जाए सकैत अछि। धन्य ई मिथिला भूमि ओऽ धन्य महात्मा साहेब रामदास।
पहिने कहि चुकल छी जे ई जंगलमे एकान्त वास कए भजन-कीर्तन कएल करथि। जतए-जतए ई जाथि ताहि-ताहि ठाम ई अपन खन्ती गारि कुटियाक निर्माण कए एक पाकड़िक गाछ अवश्य रोपि दैत छलाह। हिनक अनेक जगह पर योगमढ़ी छल आ सबहि ठाम ई पाकड़िक गाछ अवश्य रोपि दैत छलाह। हिनक अन्तिम योगमढ़ी दरभंगा जिलाक ’पचाढ़ी’ गाममे अछि, जे पूर्वमे बूढ़वनक नामे विख्यात छल। एहू ठाम पाकड़िक गाछ रोपने छलाह, जे अद्यावधि वर्तमान अछि। पल्लवित एहि गाछक शोध मानवशास्त्री लोकनि एखनहु कए रहल छथि।
कमलाक तट पर स्थित पचाढ़ी गामक वन आ वृन्दावनक तुलना करब कठिन भए जाइत छल। वृन्दावनसँ एको रत्ती कम शोभा पचाढ़ी (बूढ़वनक) नहि छल। मोरक नाच, सुगाक गान, नाना प्रकारक वन्यजीव प्राणीक निर्भय विचरण करब, भिन्न-भिन्न लता-पुष्पसँ शोभित वनक दृश्य लोककेँ सहजहि आकृष्ट कए लैत छल। एहि स्थानक प्रशंसामे कवीश्वर चन्दा झा लिखैत छथि—
“पाकड़ि वृक्ष सएह कमला तट जएह भजन कुटी विश्राम।
चन्द्र सुकवि मन धरम परमधन धन्य पचाढ़ी ग्राम”॥
पचाढ़ी स्थानक शोभा आब नहि रहि सकल, जे पहिने एक निर्जन स्थान छल, ताहि ठाम आब ग्राम अछि, खेती-पथारी कएल जाइत अछि। वनक तँ आब निशानो नहि रहि गेल अछि, तथापि साहेब रामदासजीक समाधि-स्थलक चारूकात मन्दिर सेहो एक-दू नहि छओ-सातटा अछि। सभमे भोग-रागक व्यवस्था, पुजेगरीक संग-संग सहायकक व्यवस्था सभ मन्दिरमे फराक-फराक अछि। लगभग पाँच कट्ठा जमीनमे फुलबारी अछि। आगत-अतिथिक स्वागत यथासाध्य एखनहु कएल जाइत अछि। साहेब रामदासक नाम पर एकटा संस्कृत महाविद्यालय अछि, जाहिमे निर्धन छात्रकेँ स्थान दिससँ रहबाक व्यवस्था ओ मुफ्त भोजनक व्यवस्था कएल जाइत अछि।
पचाढ़ीस्थान मिथिलाक वैभवशाली स्थानमेसँ सर्वप्रमुख अछि। एकर वैभवशालीक पाछाँ राजदरभंगाक महत्वपूर्ण योगदान अछि। तत्कालीन दरभंगा मिथिलेश नरेन्द्रसिंह निःसन्तान छलाह। हुनक पत्नी रानी पद्मावती अतिथि-सत्कार, पूजा-पाठक निमित्त ३०० (तीन सए) बीघा जमीन पचाढ़ी स्थानकेँ दानस्वरूप देने छलथिन। मुदा कहल जाइत अछि जे साहेब रामदास ओहि जमीनक दान-पत्रकेँ प्रज्वलित अग्निमे फेकि देलखिन। शिष्य लोकनिकेँ भिक्षाटन वृत्तिसँ आगत-अतिथिक सेवा सत्कार करए पड़ैत छलनि, जाहिसँ ओ लोकनि तंग आबि गेलाह आ फलस्वरूप ओऽ दान-पत्र पुनः महारानीसँ प्राप्त कए चुप-चाप राखि लेलनि, जे एखनहु धरि सम्पत्तिक रूपमे विद्यमान अछि। किछु जमीन भक्त लोकनि वेतियामे सेहो देने छथि। योग्य शिष्य सभ एहि सम्पत्तिकेँ बढ़ाए लगभग हजार बीघा बनाए देलनि। सरकार किछु जमीनपर सिलिंग लगाए देलक, मुदा व्यवस्थापक लोकनि अधिकांश जमीनकेँ वन-विभागकेँ दए गाछ-वृक्ष लगवाए देलनि। अपेक्षाकृत एखनहु ई स्थान समृद्ध अछि।
साहेबरामदास एक सिद्ध पुरुष छलाह आ तेँ हिनकामे चमत्कारिक गुण स्वाभाविक अछि। चमत्कारसँ सम्बन्धित अनेक कथा हिनकासँ जुड़ल अछि, जाहिमे एक चमत्कारक उल्लेख करब हम उचित बुझैत छी, जे हिनक अन्तः साक्ष्यसँ जुड़ल अछि।
राजा नरेन्द्र सिंहक समयमे पटनाक कोनो मुसलमान नवाब मिथिलापर आक्रमण कए देलक। राजा नरेन्द्र सिंहक सेना ओ नवाबक सेनाक बीच घोर संग्राम भेल, जाहिमे अपार धन-जनक क्षति भेल छल, मुदा राजा नरेन्द्र सिंह ओहिमे स्वयं वीरतापूर्वक युद्ध कएलनि आ शत्रु सेनाकेँ पराजित कएल। ओहि समयमे महात्मा साहेब रामदास नरेन्द्र सिंहक विजयी होएबाक कामना स्वरूप श्रीकृष्णसँ प्रार्थना कएलनि-
“साहेब गिरधर हरहु नरेन्द्र दुःख,
करहु सुखित मिथिलेशहि रे की”।
एहिपर क्रुद्ध भए नवाब हिनका बन्दी बनाए पटनाक कारागारमे बन्द कए देलनि। साहेब रामदास योगबलेँ सभ दिन गंगा-स्नान, संध्या-तर्पण, पूजा-पाठ आदि गंगहि तटपर कएल करथि। कारागारमे रहितहुँ ई क्रम हिनक निरन्तर चलैत रहलनि। लोक सभ हिनका गंगा तटपर सभ दिन देखैत छलनि। नवाबकेँ कोना ने कोना एहि बातक जानकारी भेट गेलनि। नवाबकेँ तँ विश्वास नहि भेलनि तथापि हुनका अपन कर्मचारी सभपर संदेह भेलनि आ ओऽ अपनेसँ कारागारमे ताला लगाए देलनि। तथापि साहेब रामदासक गंगा-स्नानक क्रम नहि टुटलनि। अन्तमे नवाब साहेबरामदासक पएरमे बेड़ी बान्हि कारागारमे ताला लगाए देलनि। साहेबरामदास तत्क्षणहि करुणाद्र भए अपन आराध्य देव श्री कृष्णकेँ पुकारलनि-
“अब न चाहिए अति देर प्रभुजी,
अब न चाहिए अति देर।
विप्र-धेनु-महि विकल सन्त जन,
लियो है असुरगण घेरि”।
गविते छलाह की पएरक बेड़ी ओ फाटकक ताला आदि सभ टूटिकए खसि पड़ल। नवाब आश्चर्य चकित भए गेल। ओ महात्माजीक पएरपर खसि पड़ल। साहेबरामदाससँ क्षमा माँगलक आ बादमे ससम्मान स्वागत कए मिथिला पहुँचाए देल।
एहि तरहक कएक गोट चमत्कार अछि, जेना राजा राघव सिंहक समयमे राजदरभंगामे प्रेत-बाधाकेँ शान्त करब, माटिक भीतकेँ हाँकब। कृष्णाष्टमी, जन्माष्टमी आदि उत्सवक अवसरपर अधिक साधु-सन्तक भीड़ जुटलाक बादो थोड़बहु सामग्रीमे भोजनक अवसरपर भण्डारामे कोनो कमी नहि होएब आदि कतोक चमत्कारिक घटना सभ अछि, जे हिनकासँ जुड़ल अछि। एहि सिद्ध पुरुषक चमत्कारिक घटनासभसँ लोकक हिनका प्रति कतेक श्रद्धा छल से सहजहि अनुमान कएल जाए सकैत अछि।
साहेबरामदास वैरागी वैष्णव-भक्त-कवि छलाह। पदक रचना करब हिनक साधन छल मुदा साध्य तँ एकमात्र छल भगवान विष्णुक भजन-कीर्तन करब। कहल जाइत अछि जे ओऽ अपनहि पदक रचना कए सभ दिन भगवानक भजन-कीर्तन कएल करथि। ओऽ भक्तिमार्गी छलाह आ तेँ भक्ति-मार्गक सिद्धांतक अनुरूप पदक रचना कएल करथि। भक्ति मार्गक सभ रसक पदरूपमे रचना कएलनि, मुदा प्रधान रस “मधुरं” रस सएह अछि। भगवानक कोनो एक रूपक ओऽ आग्रही नहि, सगुण-निर्गुण दुनू रूपमे मानैत छलाह, जे अपन मनोगत भाव कवितामध्य व्यक्त कएने छथि।
“निर्गुण सगुण पुरुष भगवान, बुझि कहु साहेब धरइछ ध्यान”।
“धैरज धरिअ मिलत तोर कन्त, साहेब ओ प्रभु पुरुष अनन्त”।
साहेब रामदासक यद्यपि एकमात्र पदावली उपलब्ध अछि, जाहिमे ४७८ टा पद संकलित अछि। मुदा ईएह पदावली हुनक यशकेँ अक्षुण्ण बनाए रखबामे सभ तरहेँ समर्थ अछि। भक्तिक प्रायः सभ विषयपर पदक रचना कएने छथि, यथा- कृष्ण-जन्म, वात्सल्य, वंशीवादन, संयोग-श्रृंगार, रास-लीला, झुलोत्सव आदि। रासलीला परक जेहन पद सभक ई रचना कएने छथि से प्रायः मैथिलीमे आन केओ कवि नहि कएने छथि। हिनक रास-लीला परक पदक विवेचन स्वतंत्र रूपेँ कएल जाए सकैत अछि। कृष्ण-प्रेमक अनन्यता, भक्ति प्रवणता ओ प्रसाद गुण हिनक काव्यक मुख्य गुण कहल जाए सकैत अछि। ऋतुगीत, दिन-रातिक भिन्न-भिन्न समयोपयोगी पदक रचना, जेना-प्राती, सारंग, ललित, विहाग आदिक रचना कएल करथि।
मिथिला पञ्चदेवोपासक सभ दिनसँ रहल अछि। साहेब रामदासक रचनामे सेहो भक्तिक विविध-रूपक दर्शन होइत अछि। कृष्णक तँ ई अनन्य भक्त छलाह मुदा आनो-आन देवी-देवता परक पदक रचना कएने छथि। हिनक हनुमानक फागु परक कविता देखल जाए सकैत अछि। एकरा सन्त लोकनिक फागु सेहो कहल जाए सकैछ-
“प्रवल अनिल कपि कौतुक साजल लंका कएल प्रयाण।
कनक अटारी कए असवारी छाड़थि अगनिक वाण॥
जरए लंक कपि खेलए फगुआ, उड़ए गगन अंगार।
धुँआ वाढ़ि अकासहि लागल दिवसहि भेल अन्धार”।
हिनक रचित एकटा महादेवक गीत सेहो अछि, जकर उल्लेख डॉ. रामदेव झा अपन “शैव साहित्यक भूमिका” नामक ग्रन्थमे कएने छथि-
“पुछइत फिरइत गौरा वटिया हे राम।
कहु हे माइ, जाइत देखल मोर भंगिया हे राम॥
हाथ भसम केर गोला हे राम।
वरद रे चढ़ि कोन नगर गेल भोला हे राम”॥
विरहिणी व्रजाङ्गनाक मनोदशाक एक विलक्षण रूप एहि ठाम सेहो देखल जाए सकैत अछि:
“कमल नयन मनमोहन रे कहि गेल अनेक।
कतेक दिवस भए राखब रे हुनि वचनक टेक॥
के पतिआ लए जाएत रे जहँ वसु नन्दलाल।
लोचन हमर सतओलनि रे छतिआ दए शाल॥
जहँ-जहँ हरिक सिंहासन आसन जेहिठाम।
हमहु मरब हरि-हरि कै मेटि जाएत पीर॥
आदि”
मिथिलाक सन्गीत परम्परा अति प्राचीन ओ समृद्ध अछि। संगीतक रचना तँ विद्यापति ओ हुनकहुँसँ पूर्व होइत आएल अछि, मुदा रहस्यवादी संगीत-काव्य-रचना नवीन रूपमे आएल अछि, जकर प्रवर्तक साधु-सन्त लोकनि भेलाह। जाहिमे सन्त साहेब रामदासक स्थान अग्रगण्य अछि। हिनका लोकनिक रचनाक प्रभाव प्रायः सभ वर्गपर पड़ल। हिनक प्रायः सभ कवितामे रागक उल्लेख अछि। अतः एहिपर संगीत-शास्त्रक अनुकूल शोध-कार्य कएल जएबाक आवश्यकता अछि।
साहेब रामदास परम वैरागी सुच्चा साधु छलाह, भक्त छलाह आ तेँ हिनक भाषापर सधुक्करी ओ तत्काल प्रचलित व्रजभाषाक किछु प्रभाव सेहो पड़ल अछि, तथापि हुनक जे पदावली उपलब्ध अछि से मैथिली साहित्यकेँ समृद्ध बनएबामे अपन महत्त्वपूर्ण स्थान प्राप्त कएने अछि। भक्ति-भावनाक सरलता ओ सहजताक दृष्टिएँ हिनक भाषा सरल ओ सहज अछि। भक्ति-भावना परक एहन कविता मैथिली-साहित्यमे प्रायः दुर्लभ अछि। हिनक भक्ति परक गीत एखनहु मिथिलाक गाम-घरमे बुढ़-बुढ़ानुसक ठोरपर अनुवर्तमान अछि, जकर संकलन करब परम आवश्यक अछि।


text:
बिहार के लोक के लेल एकटा नीक खबर अछि. बिहार मे सरकारी-निजी भागीदारी (PPP) मे आरोग्य रथ शुरू कएल गेल अछि. ओना त बिहार मे ई सुविधा सावन के पहिल सोमवारी के शुरू भs गेल छल... मुदा ओ खास करि बाबाधाम जाए वाला रास्ता मे पड़ल वाला इलाका के लेल छल. आब एकरा दोसरो इलाका के लेल शुरू करि देल गेल अछि. एहि आरोग्य रथ मे लोक के मुफ्त इलाज कएल जाएत. दवाई सेहो मुफ्त मे देल जाएत.
ई आरोग्य रथ सभ तरहक आधुनिक चिकित्सा सुविधा सं युक्त अछि. एहि मे एक्सरे... ईसीजी... अल्ट्रा साउंड... पैथोलॉजिकल... रेडियोलॉजिकल आओर दोसर जांच के लैब सेहो अछि. एकरे संग ऑक्सीजन आओर दोसर सुविधा सेहो रहत. रथ मे एकटा डॉक्टर आओर सात टा सहायक सेहो रहथिन्ह. जेहि मे नर्स... कंपाउडर शामिल रहताह. एहि आरोग्य रथ के माध्यम सं राज्य के ओहन इलाका मे सेहो नीक चिकित्सा सुविधा मुहैया कराएल जाएत जे एहन आधुनिक सुविधा सं वंचित अछि. ई आरोग्य रथ समय पड़ला पर एम्बुलेंस के काज सेहो कs सकैत अछि.
राज्य के सभ जिला मे कम सं कम एकटा आरोग्य रथ जरूर होएत. आरोग्य रथ मे जीपीएस सिस्टम सेहो लागल अछि जेहि सं रथ के पॉजिशन के बारे मे पता सेहो लागैत रहत जे ई कोन इलाका मे अछि. एहि सं आरोग्य रथ पर नजर सेहो राखल जाएत. बिहार के लेल त ई एकटा बड़का काज अछि. ओना गाम के लोक के नीम-हकीम... ओझा के चक्कर मे फंसय पड़य छनि. आब ओहि सं निजात मिलतन्हि. ओना त ई आरोग्य रथ सभ गाम मे जाएत मुदा अहां सभ सेहो एहि आरोग्य रथ के अपना गाम दिस लाबय लेल जिला के चिकित्सा अधिकारी... सिविल सर्जन सं सम्पर्क कs सकय छी.


text:
Friday, October 18, 2013
(45) परिवारक प्रतिष्ठा
परिवारक प्रतिष्ठा
समाजमे सभकेँ छगुन्ता लगैत जे होइत भिनसर सौंसे गाम हड़-हड़-खट-खट शुरू भऽ जाइए मुदा कमलाकक्काक परिवारमे एको दिन नै सुनै छी, तेकर की कारण? जहिना रंग-बिरंगक लोक समाजमे रहैए तहिना ने रंग-बिरंगक रोगो-बियाधि आ क्रियो-कलाप रहैए। मुदा लंकाक विभीषण जकाँ यमुनाकाकी आ कमलाकक्काक परिवार केहेन हलसैत-फुलसैत कलशैए!
बहुत आँट-पेटक परिवार कमलाकक्काक नै। आने परिवार जकाँ अपन दसे कट्ठा जमीन। मुदा पनरह कट्ठा बँटाइओ करै छथि। जइसँ सहि-मरि कहुना साल लगि जाइ छन्हि। ओना आन परिवार जकाँ धिया-पुता झमटगर नै, सिरिफ चारिए गोटेक परिवार। दू परानी अपने आ बेटा-पुतोहु। डोरामे गाँथि जहिना फूलक माला बनैत तहिना परिवारोक डोरा सक्कत। अपन-अपन सीमाक बीच चारू गोटे कोल्हुक बड़द जकाँ चौबीसो घंटा चलैत रहैत। ओना गामक अदहासँ बेसी परिवारक समांग गाम-सँ-बाहर धरि रहि परिवार चलबैत, मुदा कमलाकाक्काक परिवारमे के बाहर जाएत तेकर अँटाबेशे ने होइत। कक्काक मनमे रहनि जे एक्केटा समांग अछि जौं ओ बाहरे चलि जाएत तँ बेर-कुबेरमे एक लोटा पानिओ के देत? मौका-कुमौकामे कोटो-कचहरी के करत? तेतबे नै, जौं कहीं किष्कारक समए बेमारे भऽ जाएब तँ खेती-पथारी के सम्हारत? जनीजाति तँ जनीजातिए होइत, खेत केना जोताएत? जौं खेते नै जोताएत तँ खेती केना हएत? जौं खेतीए नै हएत तँ परिवार केना चलत? अपनो िक आब ओ समरथाइ रहल जे बलधकेलो किछु कऽ लेब।
जहिना कमलाकक्काक मनमे अपन काजक ओझरी लगनि तहिना यमुनोकाकीक मन ओझराएल। मनमे उठनि जे मुँह-झाड़ि पतिकेँ किछु तँ नहियेँ कहि सकै छियनि मुदा पुतोहु लगा बेटाकेँ तँ कहि सकै छी। जखने बेटाकेँ कहबै तखने ओहो ने सुनता। कोनो की कानमे ठेकी थोड़े रहतनि।
रधवाक मनमे तेसरे बात उठैत। गिरहस्ती काज बेसी वरसातमे होइए। मिरगिसरा-अद्राक पानि तेहेन ने होइए जे हाथ-पएर सड़ा दइए। एक तँ हाथ-पएर घबाह भऽ जाइए तैपर सँ काजो बढ़ि जाइए। तइसँ नीक जे परदेशे खटब। मुदा विचार लगले रधवाक मनकेँ बदलि दइ। बरहम स्थानक भागवत कथा मन पड़ि जाइ। ओना पनरहो दिन सुनने रहए मुदा एक्केटा बात मन रहलै। ओ ई जे ‘माए-बापक सेवा करब बेटाक सभसँ पैघ धर्म छी।’
पुतोहु लेल धैनसन। ‘कोउ नृप होउ हमे का हानी।’ एकटा गारजनकेँ के कहए जे तीन-तीनटा गारजनक तरमे छी। जेहने दिन तेहने राति।
पिताक पीठपोहू बनि रधवा कमलाकक्काक संग खेती- वाड़ीमे पूरैत। एते बात रधवा बूझि गेल रहए जे खेतीक भरिगर काजमे हरबाहि, कोदरबाहि आ करीनबाहि अछि। ओना धनरोपनीमे सेहो डाँड़ दुखाइ छै। तँए पिताकेँ ऐ सभ काजसँ फारकती दऽ देने रहनि। गिरहस्तीओ तँ अमरलत्ती जकाँ सघन होइए। काजक इत्ता नै। कलमसँ कोदारि धरिक काज। जेते समए तेते काज पसारि लिअ। तेतबे नै, किछु काज एहनो हाेइए जइमे कम तरद्दुत होइत आ किछु एहनो होइत जे तीन-तीन बेर केलोपर गड़बड़ाएले रहैत। तैपर सँ मेठनिओ बेसी। भरिगरकाज रधवा सम्हारिओ लन्हि तैयो कमलाकाकाकेँ सोहरी लागल काज रहबे करनि। जेते हाथ-पएरसँ करथि तइसँ कम बुधिओक नै। महिना, ग्रह, नक्षत्रक काज सेहो रहबे करनि। कोन नक्षत्रक धानक बीआ निरोग होइए आ कोनमे पाड़ने कललग्गू भऽ जाएत। कोन नक्षत्रमे कोन चीजक बीआ पाड़ल जाएत आ कोन चीज रोपल जाएत। बारहो मासक हिसाब कंठस्थ रखने छथि। जेकर खगता अखनि धरि रधवाकेँ भेबे ने कएल। जेते काल काजमे लगल रहैत तेतबे बुझैत। बाँकी समए ने मारी माछ ने उपछी खत्ता। बिना धैन-फिकिरक बितरागी जकाँ चैनसँ रहैत। कमेनाइ-खेनाइ आ सुतनाइक जिनगी। तीनूक गतिओ एकरंगाहे!
आँगनसँ बहराक काज जहिना दुनू बापूत कमलाकक्काक बीच अड़ियाएल चलैत रहनि तहिना अँगनाक भीतरक काज दुनू सासु-पुतोहुक बीच। चूल्हि-चीनमार बाहरब-नीपब, घर-अँगना बहारबसँ लऽ कऽ थारी-लोटा धूअब, भनसा-भात करब धरिक भार पुतोहुक ऊपर। जे पुतोहुओ आ सासुओ बुझैत, तँए ने केकरो चड़ियबैक जरूरति आ ने कियो अढ़बैक आशा करैत। तहिना यमुनोकाकीक काज रहनि। कोठीक अन्न केना सुरक्षित रहत, तैठामसँ लऽ कऽ माल-जालक थैर-गोबर केनाइ घास लौनाइ धरिक। ओना किसकारोक समैमे आ कटनिओक समैमे गिरहस्तीमे हाथ-बटबैत। चीनी मिलमे जहिना एकठाम कुशियार बोझिते, रेलबे टिकट लेनिहारक धाड़ी जेना रसे-रसे आगू बढ़ैत, तहिना कमलाकक्काक परिवार। ने मुहाँ-ठुठी करैक कोनो जगह आ ने होइत।
ओना गाम नीचरस जमीनमे बसल तँए ऊँचरस जमीनक बारहो-बिरहिणीक खेती नै होइत। भीठ जमीन नै रहने भीठक उपजो नहियेँ! जइसँ गाममे बेख-बुनियादि सेहो कम आ गाछिओ-खरहोरि। तीन हीसमे बास आ एक हीसमे वाड़ीओ-झाड़ी। ओना तँ छह ऋृतु होइ छै मुदा गिरहस्ती लेल मूलत: तीन मौसम होइत। ऋृतु दुइए मासपर बदलैत, जखनि कि फसिल तीन मासक उपरान्ते बदलैत। किछु-किछु तीन माससँ कम्मो समैमे होइत मुदा बेसी तीन माससँ बेसीएमे। तँए मोटा-मोटी जाड़, गड़मी वरसाती फसिल होइत। तहूमे डंडी-तराजू जकाँ वरसात डंडी पकड़ने अछि। तराजूक पलड़ा जकाँ जाड़-गरमी। एक-दोसराक दुश्मनो। रहत कोनो एक्केटा रहत। सन्यासी जकाँ दोसर नै सोहाइत। मुदा बीचमे जौं पंच नै रहत तँ झगड़ेमे दुनू लगि जाएत, आगू की बढ़त। सालक वरसाते मौसम एहेन होइत जे सालो-भरिक भाग-तकदीर िनर्धारित करैत। जहिना बेसी बर्खा भेने दहार होइए तहिना नै भेने रौदी! जे दुनू गिरहस्तीकेँ जान मारैए। हँ एहनो होइए जे, जइ साल समगम बर्खा भेल तइ साल सुभ्यस्त समए भेल। जइसँ निच्चाँ-ऊपर एक रंग फसिल उपजल। जहिना कृष्ण अर्जुनकेँ कहने रहथिन तहिना मौसमो होइए।
जइ धरतीपर गंगा, सरस्वती, यमुना सन धार एकठाम मिलि कुम्भ सजबैए तैठाम दिन-दहार हत्या, बलात्कार अपहरण हुअए, बिनु बुधिक लोकक भरमार लगल रहए, मनुखकेँ मनुख नै बूझल जाए, तैठाम तीनू संगमक कोन उपकार? नमगर-चौड़गर आँट-पेटक तीनू धार जे हँसैत-झिलहोरि खेलैत समुद्रमे समाहित होइत, तैठाम...?
हमरा सभकेँ ईहो नै ओझल रखक चाही जे एकैसम सदीक स्वतंत्र प्रजातंत्रक बीच बास करै छी। अखनि धरिक इतिहासमे एते सक्षम मनुख ऐ धरतीपर नै भेल छल। तखनि दायित्व बनैए जे युगक संग पकड़ि युग-युगान्तरक धाराकेँ स्वच्छ बना चलए दिऐ। काल मनुक्खेटा केँ नै सभ किछुकेँ प्रभावित करै छै। जखने सभ किछु प्रभावित हएत तखने जीवन-पद्धतिमे धक्का लगत। ओइ धक्काकेँ िनष्क्रिय करैले जीवन-शैलीमे बदलाव आनए पड़त! बितल युग तहिना बदलल। सत्युगमे जे क्रिया-कलाप छल ओ त्रेतामे आबि सुधरल, जइसँ बदलाव आएल। युग-परिवर्त्तन भेल। तहिना त्रेतासँ द्वापर भेल। तँए जरूरी भऽ गेल अछि जे समयांकन इमानदारीसँ हुअए।
कहैले तँ कमलाकाका परिवारक गारजन छथि मुदा अँगनाक सीमासँ अपनाकेँ बाहरे रखने छथि। खेतक उपजावारी बाधसँ आनि पत्नीकेँ सुमझा दइ छथिन। यमुनोकाकी कि आब नव-नौताड़ि छथि जे परिवारक धक्का-पंजा नै बुझथिन। जिनगीक धक्का-पंजा जीबैक बहुत किछु लूरि सिखा देने छन्हि। सुभ्यस्त समए भेने काकीक मनमे खुशीक कोढ़ी शुरूहे अाद्रा नक्षत्रमे जे पकड़लकनि से बढ़ैत-बढ़ैत अगहनमे भकरार भऽ फुला गेलनि।
धान दौन होइते, आने साल जकाँ यमुनाकाकी उसनियाँ करैसँ पहिने उपजाक हिसाब बेटो-पुतोहु आ पतिओक कानमे दऽ देब, आने साल जकाँ नीक बुझलनि। मने-मन बुदबुदेली-
“केते धान भेल, तेकर केते चाउर हएत आ केते दिन चलत?”
केते दिन चलतमे ओझरी लगि गेलनि। लोकक पेटक कोनो हिसाब अछि। देखैमे ने बीत भरिक बूझि पड़ैए मुदा हाथीओ खा-पी कऽ पचा लइए। फेर मन घुमलनि। जखनि अपने परिवारक बात अछि तखनि एना अग्गह-विग्गह किए सोचै छी। देखले परिवार नपले सिदहा। मुदा लगले मन आगू घुसुकि गेलनि। आन-आन परिवार जकाँ तँ अपन परिवार नै अछि। आन-आनमे आनो-आनो उपए छै अपना तँ से नै अछि। लऽ दऽ कऽ खेतीएक आशा अछि। तहूमे एते दिन घटबी पुड़बैले गाम-गाम महाजनो छेलए मुदा आब तँ ओहो ने अछि। ने ओ देवी आ ने ओ कराह। महाजनी मरैक कारणो भेल। राजे रोग जकाँ ने बाढ़िओ-रौदी छी। जे जेहेन तेकरा तही रूपे पकड़ै छै। जे जेते कम आँट-पेटक ओकरा ओते कम आ जे जेते नम्हर ओकरा ओते बेसी नोकसान करैत। तइ संग ईहो भेल जे गामक लोक बाहरसँ सेहो कमा-कमा आनए लगल। जइसँ महाजनीक बीच रोड़ा अँटकल।
ओना बहरबैओ बाहरक बहुत बात तँ नहियेँ बुझैत मुदा जिनगीक किछु बात तँ जरूर बुझए लगल। नै बुझैक कारण रहए जे पढ़ल-लिखल नै रहने एको गोटेकेँ ने बैंकक नोकरी रहै आ ने करखन्नाक ऑडिटरी। जैठाम धनक कँकोड़बा बिआन होइत से कियो ने बुझैत! मुदा रिक्शा चलौनिहार, ठेला ठेलिनिहार, गोदाममे बोरा उठौनिहारकेँ लगक महाजनसँ भेँट जरूर भेलै। जहिना छोट बच्चा हाथक ओंगरी मुँहमे लैत-लैत बाँहिओ पकड़ए लगैत, तहिना खुदरा महाजन लग एने भेल। ओना छोट महाजनी रहने साले भरिक लेन-देन चलैत मुदा पच्चीस हजारक सहयोगी तँ भेटल। बेटा-बेटीक बिआह, घर-घरहट आ बर-बिमारीक आशा तँ भेटल। गामक महाजनीसँ सूदिओ छोट। जेतए आसिन-कातिकक कर्ज एक्के-दुइए मासमे सवैया-डेढ़िया वृद्धि करैत तैठाम दस प्रतिशत बियाजक बदला पच्चीस प्रतिशत दिअए पड़त, तेतबे ने। मुदा तैयो तँ असाने भेल। दोसर ईहो भेल जे आध-मन, एक-मन कर्ज लेल जे भरि-भरि दिन साबेक जौरी खर्ड़ए पड़ैत छल सेहो बन्न भेल।
दुनू बापूत -कमलोकाका, रधवो- केँ यमुनाकाकी बुझबैत कहलखिन-
“एते धान भेल। एकर एते चाउर हएत। एते दिनक पछाति फेर अगिला अन्न हएत। एते दिनमे एते साँझ भेल, एतेटा आश्रम अछि। दिनमे एते सिदहा लगैए।”
यमुनाकाकीक हिसाव सुनि कमलाकाका विचारक दुनियाँमे बौआ गेला। जेहो सुनलनि सेहो रसे-रसे बिसरए लगला आ जे नै सुनलनि से तँ नहियेँ सुनलनि। अपन प्रस्तावक अनुमोदन लेल यमुनाकाकी आँखि नचबए लगली। कखनो पतिपर तँ कखनो बेटापर देथि। उनटि कऽ पाछू तकथि तँ टाटक अढ़मे बैसल पुतोहुकेँ देखथि। सभ अपने-अपने दुनियाँमे बौआइत। अपन प्रस्तावक उत्तर नै पाबि यमुनाकाकी पुन: दोहरौलनि-
“अखनि सोचै-विचारैक समए अछि तँ कियो कान-बात नै दइ छिऐ आ जखनि बेर पड़त तखनि थुक्कम-थुक्का करैत घिनमा-घीन करब?”
यमुनाकाकीक करुआएल बात सुनि कमलाकक्काक भक्क खुगलनि। मनमे उठलनि जे मुहोँ चोरौनाइ नीक नै। किछु तँ बजबे उचित। बजला-
“खेतसँ खड़िहाँन आनि तैयार कऽ आँगन पहुँचा देलौं आबो हमरे काज अछि। आकि ओकरा उसनब, रौद लगा कोठीमे राखब, की सेहो पुरुखे भरोसे छी।”
कक्काक उत्तरसँ यमुनाकाकीकेँ घरक लक्ष्मी मन पड़लनि। खुशीसँ मन नाचि उठलनि। मुदा लगले, जेना घुरमी लगैए तहिना लगि गेलनि। बजली-
“जोड़ भरि धोती आकि जोड़ भरि साड़ी तँ कियो साले भरि ने पहिरत। साल भरिक पछाति ओ थोड़े पहिरै जोकर रहै छै। एकर अर्थ ई नै ने भेल जे वस्त्रक जरूरति मेटा गेल, साल भरि लेल मेटाएल, तोहूमे केते बिहंगरा अछि। कहीं चोरिए भऽ जाए की हराइए जाए, की कुत्ते बिलाइ दकरि दइ आकि आगिए-छाइक प्रकोप भऽ जाए।”
यमुनाकाकीक बात सुनिओ कऽ कमलाकाका अनठा देलनि। चुपे रहला! मुदा मनमे ओंढ़ मारए लगलनि जे माए-बाप अछैत बेटा-पुतोहुकेँ परिवारक चिन्ताक उत्तरी पहिराएब उचित नै। ओना काजक ढंग ओहन सिखा देब नीक, जइसँ जिनगीमे कहियो चिन्ता नै सतबै। आगूमे बैसल रधवा, जेना संस्कृत आकि अंग्रेजी सुनि कोनो बच्चाकेँ होइत, तहिना सुनबे ने केलक। मुदा तैयो मनमे घुरिआइ जे जे-गति सबहक हेतै से हमरो हएत। तइले अनेरे माथ-कपार पीटब आकि धूनब नीक नै। रमरटियासँ खढ़कटिए नीक! भरमे-सरम चुपे रहल।
अढ़मे बैसल पुतोहुक मन बजैले लुस-फुस करैत। लुस-फुस करैक कारण जे के नै घर आकि गामक मुख्यियारी चाहैए? मुदा वेचारीकेँ कोनो एहेन गरे ने भेटैत जे किछु बजैत। एक तँ नव-नौतुक कनियाँ, दोसर नैहरोमे माए भानसे-भात करैक लूरिटा सिखौने। घरक जुति-भाँतिक कोनो लूरि सिखेनैइ नै। केना सिखेबो करितथि? सभ गाम आ सभ परिवारमे किछु-ने-किछु भिन्नता होइते छै। जहिना कोनो नट ओहने बोल्टमे नीकसँ लगैत जे समतुल्य होइत। तहिना तँ परिवारो ने होइ छै। माइए-बापक परिवार जकाँ सासुओ-ससुरक परिवार हएत, से कोनो जरूरी नै। चाहिओ कऽ वेचारी किछु ने बाजि सकल।
ओना धानक ढेरी देखि कमलाकक्काक मन उमड़ैत रहनि। जहिना पानिमे भीजने किताबक पन्ना एक-दोसरमे सटि जाइत तहिना कमलोकाकाकेँ भेलनि। परिवारक सभ हृदैमे सटि गेलनि। मन उमड़ि आगू बढ़लनि। पतिकेँ रहैत जौं पत्नीकेँ वा बाप-माएक रहैत बाल-बच्चाकेँ कोनो तरहक चिन्ता-फिकिर हुअए तँ जरूर केतौ-ने-केतौ माए-बापक दोख छिपल अछि। दोखक कारण मनमे एबे ने करनि। ओछाइनपर जहिना नीन नै एने कछमछी लगैत तहिना मन कछमछाइत रहनि। मुदा लगले, जहिना सुतली रातिमे ओछाइनपर सूतल माएकेँ देखि जागल बच्चा सूति रहैत तहिना कमलोकाका केलनि।
काकाकेँ शान्त देखि यमुनोकाकी असथिर भऽ गेली। मनमे उठलनि जे चारि गोटेक आश्रममे तीन गोटे तँ एक्के परिवारक छी, खाली कनियेँटा ने अखनि दस-आना छह-आनामे छथि। ओहो दू-चारि सालमे रिताइत-रिताइत रिता जेती। मुदा अखनि तँ नैहरेक चािल-ढालि छन्हि। अखनि थोड़े ऐ घरक तीत-मीठ पचाैती। नैहर गेलापर जखनि सखी-बहिनपा वा माए-पितियाइन पुछतनि जे बुच्ची अन्न-वस्त्रक ने तँ दुख-तकलीफ होइ छह, तखनि ओ थोड़े आगू-पाछू ताकि बजती। ओ तँ परिवारेक बँचौने बँचत। वएह ने परिवारक प्रतिष्ठा छी। जानियेँ कऽ तँ हमरा सबहक घरक छप्पर भगवानक डंगेलहा छी, तेहीमे ने बॅचि-खुचि कऽ घरक मर्यादाकेँ संगे लऽ कऽ चलैक अछि। अहीमे ने अपन इमान-धर्म बँचबैत परिवार चलाएब तखनि ने समाजक संग कुटुमो-परिवारक प्रतिष्ठा ठाढ़ रहत।
Subscribe to: Post Comments (Atom)


text:
जानकारी के अनुसार, गोष्ठि के अध्यक्षता कृपा नन्द झा आ संचालन आनंद झा कलैन्हि। गोष्ठीक मुख्य मुद्दा "मिथिला आंदोलनक वर्तमान ओ भविष्य"छल जाहि पर मुख्य वक्ता प्रोफ़ेसर उदय शंकर मिश्र, पंडित राम नारायण झा आ बीरबल यादव अप्पन अप्पन विचार विस्तार पूर्वक रखलन्हि।
आन्दोलनक वर्तमान ओ भविष्य कोन तरहक प्रयास सँ ठोस काएल जा सकैछि आ भूत मे कतय कतय चुक भेल ताहि पर रोहित यादव, मनोज झा, रंजीत लाल दास सेहो अप्पन अप्पन विचार देलन्हि। हिनका सभक अलावा सुरेंद्र झा, मोहन राज झा आ रंजीत यादव सेहो अप्पन अप्पन बात रखलन्हि।
गोष्ठी के बीच मे 2017 के प्रथम तीन मास के भीतर एकटा "मैथिल महा-सम्मलेन" करबाक बात तय भेल। जानकारी अनुसार अहि महा-सम्मेलनक संयोजन बीरबल यादव ओ संरक्षण कृपा नन्द झा ओ पंडित राम नारायण झा करता ताहि पर सामूहिक सहमति बनल।
अंत मे कृपा नन्द जी के अध्यक्षीय विचार के बाद गोष्ठीक विधिवत समापन भेल। गोष्ठीक दुन्नु मुख्य अतिथि के बीरबल यादव् आ आंदोलनक नव-कार्यकर्ता रंजीत यादव पाग-दोपटा सँ सम्मानित सेहो कलैन्हि।
गोष्ठि मे हिनका सभक अलावा, सत्रुघ्न यादव, राजन कुमार यादव, अमेलश मण्डल, कृष्णा नन्द झा, बैजू बावरा सेहो शामिल छलाह।


text:
Posted on जुन 27, 2010 by Madhesh Blog, it's not a news site
जनकपुर। असार १२
जानकी एफ।एम।
धैर्य कान्त दत्त
नेपाल स्वास्थकर्मी युनीयन परित्याग कऽकेन्द्रीय सदस्य सहित अधिकाशं जिल्ला सदस्य मधेशी स्वास्थकर्मी फोरम नेपालमे प्रवेष कएलन्हि अछि। जनकपुरमे काल्हि आयोजित एकटा कार्यक्रममे स्वस्थकर्मी फोरमक केन्द्रिय अध्यक्ष बालकिशोर यादव नव प्रवेषी सभकेँ अविर माला पहिरा क ऽ स्वागत कएने रहथिन्ह।
युनीयनक पुर्व केन्द्रीय सदस्य जय कुमार गोइत,कोषाध्यक्ष सुरेश साह,जिला सदस्य लक्ष्मण साह ,शंकर यादव,अशोक कुमार यादव,विश्वनाथ यादव,चन्द्रमोहन लाल कर्ण सहित एक दर्जनसँ अधिक युनीयनक पदधिकारिसभ स्वस्थकर्मी फोरममे प्रवेष कएलन्हि अछि। युनियनमे काज करैतकाल अपनासभ उपर विभिन्न प्रकारक भेदभाव कएलगेल कहैत युनीयन परित्याग कएने ओसभ बतओलन्हि अछि।
Like this:
Like Loading...
Filed under: तराई नेपाल |


text:
ताजा हमला बीजेपी के सांसद आर बॉलीवुड एक्टर परेश रावल केलन्हि। परेश रावल आरजेडी के बाहुबली नेता आर पूर्व सांसद मो. शहाबुद्दीन केर रिहाई के लेल राज्य सरकार क' आड़े हाथ लेलन्हि आर सीधा निशाना नीतीश कुमार पर लगेलन्हि। परेश रावल एक ट्वीट केर माध्यम सँ कहलनि कि 'जाहि राज्य केँ CM लेल इशरत जहां बेटी समान होय, ओहिठाम शहाबुद्दीन केँ खुला घुमब आम बात अछि'
उल्लेखनीय अछि कि आतंकी संगठन लश्कर ए तैयबा के लेल कथित तौर पर काज कराइ बाली इशरत जहां क' गुजरात म' एनकाउंटर क देल गेल छलनी। एहि एनकाउंटर क' बहुत लोग फर्जी कहलनि आर कैको बरख सँ एहि मामला के जांच चैल रहल अछि। देश केर आईबी इशरत जहां क' आतंकी घोसित केलनि।
राज्य म' वर्तमान मे जेडीयू आर लालू प्रसाद यादव केँ राष्ट्रीय जनता दल (आरजेडी) केर गठबंधन सरकार अछि। आरोप अछि कि शहाबुद्दीन केँ रिहाई लेल रास्ता आसान करबाक नीयत सँ बिहार सरकार एहि मामला के जांच समय पर पूरी नै केलन्हि आर नहिये पर चार्जशीट दायर केलन्हि।


text:
घटना के बाद एसपी द्वारा कार्रवाई करैत एसएचओ क' सस्पेंड कायल गेल अछि। जिलाक प्रशासनिक अधिकारी सेहो घटना स्थल पर पहुँच चुकल छथि। एहि घटना स' तमसायल ग्रामीण सभ सड़क जाम करैत ऐहिक लेल पुलिस क' जिम्मेवार ठहरौलनि। ग्रामीण सभक कहब अछि कि अवैध शराब के धंधा पुलिस केर संरक्षण म' भ' रहल अछि।
गौरतलब अछि कि मुख्यमंत्री नीतीश कुमार सत्ता म' अएबाक बाद पूरा राज्य म' शराबबंदी कानून लागू केलनि, मुदा ऐहिक बावजूद ऐता चोरा - नुका के शराब बनाओल आओर बेचल जे रहल छल। अपने क' बता दी चोरा - नुका क' चैल रहल अवैध शराब के कारोबार सँ निपटबाक लेल राज्य सरकार, प्रशासन के संगे संग जागरुक लोग सभ सेहो सक्रिय भूमिका निभा रहल अछि।


text:
मिथलाक गाम घर :
गामक छठ पूजा : ४
मिथलाक गाम घर : सांझ खन जखन हम बाबा पोखरी पर पहून्च्लाऊ टी ओही थाम बहुतो चौरा - मारे सब बैसल छल । ओही सब गोते म हमर मसिऔत जेकर नाम मुकेश अछि सेहो बैसल छल । हमारा देखैत देरी ओ बाजल , भेजी मनू कहैत छल जे की अहू थाम प्रोग्ग्रामे होयत ? ई बात साचो थिक वा झूठ ? अहि गपक कोनो उतर नहीं द हम ओकरा स एकटा सवाल पोछ्लियैक । अगर अहि ठाम प्रोग्ग्राम होयत त आहा हमारा लोकानी दिश रहब वा जगरनाथ - प्रवीन दिश ? अहि प्रश्न के सूनी मुकेश कहलक जे की देखियो भाईजी , हम ओही ठाम चंदा देबाक हेतु हामी द चुकल छि । मुदा , आहा सब जद्दी अहू ठाम प्रोग्र्रमे करब त हम अहू सब के चन्दा अवस्य देब ई हमर बचन थिक । किछो देरक उपरांत हम कहलियैक , देखू मुकेश चन्दा त हम लेबे करब आहा स मुदा हमारा लोकानी केर चन्दा स बेशी अपनेक सहयोग चाहि । मुकेश कहलक जे की भाईजी हम कोनो तरहक सहोयोग देबाक लेल सदिखन प्रस्तुत छि । ओही ठाम हम ५ गोटे निर्णय कयलोऊ जे की सब गोटे भोर में अहि बाबा पोखरी केर घाट पर ईकट्ठा होयब आ आगू की कोना होयत तकर निर्णय सर्व सम्मत स लेब ।
नहीं जानी कोना नहीं कोना अहि गपक भाझ परवीन आ जगरनाथ के लागी गेलै । ओ सब गोटे आपस में मंथन कर लागल जे की आगू की होयत । हुनका लोकिन के अहि गपक डर छलैन जे की आब हुनका लोकनिक चन्दा पूरत वा नहीं । प्रवीन केर एक टा चाचा छलखिन जिन कर नाम मोहन छलैन ओ हुनका दुनु गोटे केर ई कही निर्भीक केलकैन जे की अहि में चिंता केर कोण गप अछि । प्रविनक कथन छल जे की मोहन चा आहा गप केर नहीं बुझी रहल छियैक । ओ मोहन चा स एक टा सबाल पोछाल्कैक ? मोहन चा जिनकर - जिनकर घाट बाबा पोखरी पर होयत अछि से सब गोटे हमारा लोकानी के चन्दा कियक देत ? मोहन चा अहि गप पर काफी चिंतित आ गंबीर भ कहलें , गप त तोहर ठीक छोऊ मुदा एकर कोनो समाधानों त नहीं अछि ।
भोर में जखन हम पाय्खाना करबाक हेतु बिडदा भेलाहू त सब गोटे हमारा बटाऊ बाबा केर दालान पर भेट भ गेलाह । हुनका सब गोटे क ५ मिनट कही हम कलम दिश बढ़ी गेलहू ।
बताऊ बाबा केर नाम त किछु आर छल मुदा सब गोटे हुनका बटाऊ कही शोर पारैत छलैन । बटाऊ बाबा नवल काका के पिताजी छलखिन आ हमर गाम वाला पिशा केर अपन छोट काका सेहो छलखिन ।
हम जखन कलम दिश स आय्लाऊ त सब गोटे बाबा पोखरी केर घाट पर भेट भ गेलाह । मनू कहलक भाईजी हम लिस्ट बना चुकल छि । हम ओकरा दिश बेशी ध्यान नहीं द हाथ में माटि ल पोखरी में हाथ मटियाब लाग्लोऊ । हाथ मतियेबाक उपरानत हम ओकरा स लिस्ट ल ओही लिस्ट केर बार गौर स देख लाग्लोऊ । लिस्ट देखबाक बाद हम मुकेश स पूचालियैक आ गप शाप करिते - करिते बताऊ बाबा के दालान पर आबी गेलहू ।


text:
सीबीआई सूत्र केर मुताबिक ई हत्या पूर्व नियोजित नहि छल मुदा, उक्त छात्र किछु एहेन करे चाहैत रहथिन जाहिसँ परीक्षा केर तिथि आगू बढ़ाओल जे सके। प्राप्त खबैर केर मुताविक गिरफ़्तार छात्र अप्पन सहपाठी सभकेँ कहने रहथिन की किछु एहेन करब जाहि सँ परीक्षा हेबे नहि करत। ऐहिक बाद प्रद्युम्न जहिना बाथरूम मे देखार देलक, हुनकर हत्या क' देल गेलनि। बाथरूम लग लागल सीसीटीवी सँ पूरा घटना केँ पता चलल अछि। सीबीआई केर मुताबिक एहि घटनाक जानकारी आरोपी छात्र के दू सहपाठी केँ सेहो छलैन्ह। ऐहिक संगे सीबीआई इयो स्पष्ट केलनि अछि कि प्रद्युम्न केर हत्या केर मामला कोनो तरहक यौन शोषण सँ जुड़ल नहि अछि।
अपने क' बता दी प्रद्युम्न हत्या केस मे सभसँ पहिने आरोपी बस कंडक्टर अशोक कुमार क' गिरफ़्तार कायल गेल छल। एहि मामला मे आरोपी अशोक के पिता सीबीआई पर आरोप लगबैत कहने रहथिन कि सीबीआई हुनकर बेटा क' रति मे हिरासत मे लेलनि। अशोक कोनो तरहक अपराध नहि केना छल। ओ तेँ माली आओर मास्टर सभके घटना के जानकारी देना छल।
प्राप्त खबैर केर मुताबिक सीबीआई गिरफ़्तार छात्र क' आय बुध दिन जुवेनाइल बोर्डक समक्ष पेश क' सकैत अछि। आरोपी छात्र के उम्र 16 बरख सँ बेसी बताओल जे रहल अछि। सीबीआई केर मुताबिक जुवेनाइल तय करत कि छात्र पर मुकदमा चलाओल जाय वा नहि। सूत्र केर मुताविक गिरफ़्तार छात्र द्वारा पहिने बयान देल गेल छल कि ओ बाथरूम लग माली के सभसँ पहिने देखने रहथिन। सीबीआई एहिसँ पहिनो एहि छात्र सँ कैको बेर पूछताछ क' चुकल छल। गुरुग्राम केँ पुलिस सेहो जांचक दौरान धारा 164 केर तहत छात्र केँ बयान दर्ज क' चुकल अछि।
उल्लेखनीय अछि कि प्रद्युम्न बाथरूम केँ बाहर मृत भेटल छल। हुनकर गर्दैन पर चाकू के गहरा घाव छल। प्रद्युम्न हत्या केस मे गुरुग्राम पुलिस सकूल बस के कंडक्टर अशोक कुमार क' गिरफ्तार केना छल। पुलिस केर मुताविक अशोक अप्पन गुनाह सेहो कबूल केना छल। मुदा बाद मे ओ ई कहैत अप्पन बयान सँ पलैट गेलनि कि ओ पुलिसक दबाव मे आबिकें अप्पन गुनाह स्वीकार केना रहथिन।
ओहिकें बाद प्रद्युम्न केर परिजन सभक मांग आओर बढ़ैत दबावक बीच एहि केस क' राज्य सरकार द्वारा सीबीआई क' सौंपल गेल छल। सीबीआई द्वारा जांचक जिम्मेवारी सम्हारबाक बाद बस कंडक्टर केँ अलावा स्कूल के माली हरपाल, टीचर्स, स्टाफ आओर मैनेजमेंट के लोग सभसँ पूछताछ कायल गेल छल।


text:
दरभंगा। हड्डी रोग विशेषज्ञ डा. आरबी खेतान कहला अछि जे दरभंगा मे हड्डी प्रत्यारोपण शीघ्र शुरू होएत। प्रतिष्ठित मजिस्टर चिरारजी (एमसीएच) क डिग्री प्राप्त भेलाक मौका पर आयोजित कार्यक्रम डा.खेतान कहला जे दू मासक भीतर दरभंगा मे इ सुविधा शुरू भ जाएत। उत्तर बिहार क मरीज लेल इ एकटा सुखद समाद अछि। ओ कहला जे एहि रोग स ग्रस्त रोगी कए आब बाहर जेबाक कोनो जरुरत नहि रहत। ओ कहला जे ऑथ्रोस्कोपिक विधि स बिना चिर फाड़ केने मरीज क आपरेशन आब दरभंगा मे शुरु भ चुकल अछि। ओ कहला जे एकरा लेल ओटी कए अत्याधुनिक मशीन आ उपकरण स सुसज्जित कैल जा रहल अछि। एहि अवसर पर मुख्य अतिथि वरीय सर्जन डा. सीताराम सिंह उपचार क नाम पर मरीज संग भ रहल धोखाधड़ी कए पेशा संग अन्याय बहलाह। ओ कहला जे डाक्टर कए एकटा व्यापारी मात्र नहि बनि जेबाक चाही। विशेष अतिथि आरबी मेमोरियल अस्पताल क डा. बीएन मिश्रा मरीज क सेवा करबाक अपील केलथि।
मुख्य पृष्ठ समाचार दरभंगा मे भ सकत हड्डी प्रत्यारोपण


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Friday, August 13, 2010
'विदेह' ६३ म अंक ०१ अगस्त २०१० (वर्ष ३ मास ३२ अंक ६३)-Part IV
ओ हमर जीवनक ठिठकल वर्ष सब छल जखन समय मुदा कैलेंडरे टा मे बदलैत रहै बिना उपद्रव बिना हॊ-हल्ला आ कही कि कम-सँ-कम हमरा एकर सूचना नहि छल मुदा एहनॊ नहि रहै जे नेना-भुटका सब पैघ नहि हॊइत छल जै केओ आबि गेल छल ओ विकसितॊ हॊइते रहै चाहे दिशा जे रहल हॊ ओकर आ चलू ईहॊ मानि लैत छी कि जे नहि आयल रहथि हुनका मे आबि जयबाक छटपटाहटि हेतैह्न फेर एहनॊ नहि छल जे बेटाक बेरॊजगारी पर पिता लॊकनि क्रॊध वा खौंझ नहि देखेबाक मॊन बनेने छलथि राग-विराग ओहिना पूर्ववत चलैत छल बिना उपद्रव बिना हॊ-हल्ला नॊर चुपचाप ढबढबा अबैत रहै आँखि सँऽ हर एकांत क्षण सँऽ गठजॊर करबा लय आतुर
आ ई हमर जीवनक कलकल बहैत वर्ष अछि आ हमरा चाहला सँऽ की हॊइत छैक वा ककरॊ चाहला सँऽ समय वा नदीक प्रवाह तऽ नहि थमैत छैक मुदा चाहना तऽ रहैत अछि जे एना धड़-धड़ा कऽ जुनि बितौ ई समय मुदा सुखद क्षणक तीव्र प्रवाह मे कैलेंडरे फर्र-फर्र उड़ि रहल अछि आ कही कि हमरा पहिने नहि बूझल छल जे ककरॊ जन्मदिन एकहि साल मे कएक बेर आबि जाइत छैक कम-सँ-कम हमरा तऽ एहिना बुझना जाइत अछि हम मृत्यु दिश गत्वरता सँऽ धकिओल जा रहल छी कखनॊ काल एहन लगैत अछि जखन खूब आसमर्द उठल रहैत छैक कतहु जेना मेट्रॊ रेल मे ऑफिस सँऽ घर घुमैत काल मुदा आश्चर्य ! नेना-भुटका सब पहिनहि सन शनैःशनैः पैघ भऽ रहल अछि हाँ, बेटिक मादे हम ई नहि कहि पायब काल्हि भॊर जखन ओ स्कूल जाइत छल तऽ रहरहाँ गुलजार जीक एकटा पांति आँखिक नॊर बनि कऽ उतरि गेल
- 'बाजरे के सिक्कॊं जैसे बेटी हॊ जवां'
फेर एम्हर जे केओ आबि गेल छै से विकसित भऽ नहि रहल छै कएल जा रहल छै तेँ सबहिक दिशा एकहि छैक सब बजार लेल आ बजार दिश धकिऔल जा रहल छथि आ ईहॊ सत्य कि जे नहि आयल छथि हुनका मे आबि जयबाक छटपटाहटि सँऽ बेसी डॉक्टर केँ माइक गर्भ परीक्षण करबाक वा ओकरा चीर देबाक धड़फड़ी छैन्हि सुयॊग समय मे बच्चा जनबाक कामना मे जननी सेहॊ कैक बेर सहमतिए मे रहैत छथि बेटाक कुपात्र हॊयबाक भय माता सब मे बढ़ल अछि फेर एहनॊ नहि जे बेटाक बेरॊजगारी पर पिता लॊकनि क्रॊध वा खौंझ नहि देखेबाक मॊन बनेनै छथि आब हुनका मे पहिने सन सामर्थ नहि छॊड़लह्नि बेटा सब राग-विराग ओहिना चलि रहल छै पूर्ववत हाँ आब विज्ञापन सेहॊ जरूरी भऽ गेल छै तेँ हँसी आ नॊर समय देख के निकालब लॊक सीखि रहल छथि तेजी सँऽ बदलि रहल छै समय मुदा एखनॊ चुपचाप ढबढबा अबैत अछि आँखि सँऽ नॊर प्रत्येक एकांत क्षण से गठजॊर करबा लय आतुर एक गॊट बेस संभावना बनि कऽ !
२
मुन्नी वर्माक कविता
बेटी
जनम भेल तँ कहलक दाइ
भेल दू हाथ धरती तर
कोइ नहि सोचलक हमहुँ जान छी
कहलक दही नून तरे-तर।
बावू कपार पीटलनि
माय भेल बेहोश
जँ हम जनितौं तँ
नहि अबितौं एहि लोक
ऑंखि अखन खुलल नहि
कान अखन सुनलक नहि
आ बना देलक हमरा आन
कहलक कोनो अट्ठारह बरख रखबिहि एकर मान
ने केकरो किछु लेलौं हम
ने केकरो किछु देलौं हम
जे माय हमरा जनम देलक
ओकरो मुँह नहि देखि पबलौं हम
अजब दुनियॉं अछि ई
अछि गजबक लोक
किएक करैत अछि एना
किएक भेजैत अछि बेटीकेँ परलोक
अबैत एहि धरतीपर
इजोतसँ पहिल भेल अन्हार
हमहुँ डुबि गेलौं
आ डुबि गेल संसार
समाज बनल हत्यारा
बाप बनल जल्लाद
बसैसँ पहिने उजारि देलनि
बेटीक संसार।
डॉ. बचेश्वर झा, जन्म- १५ मार्च १९४७ईं
एम.ए.-पी.एच.डी.
पूर्व प्रधानाचार्य,
निर्मली महाविद्यालय निर्मली।
डॉ. बचेश्वर झाक दूटा कविता-
1 भेँट
की कहू केहन लोकसँ भेल भेँट,
उम्र सियानी मधुरी वाणी,
तिनकर थिक ई किरदानी,
लारि चुगली काटि रहल छथि,
सबहक घेंट
की कहू केहन लोकसँ भेल भेंट।
कार्य कलापसँ पकिया नारद,
अपन हित छन्हि अनका मारब,
उजर केश, दया-धर्मक नहि लेश,
छथि कंजूश व्यवहारमे ठेंढ़ाश
की कहू केहन लोकसँ भेल भेंट।
विद्या बल नहि प्रखड़,
तरक भरकमे छथि अग्रसर
रंग विरंगी परिधान वान भए
रखने छथि ई समएक टेक
पीवि उम्रकेँ बनल युवक छथि,
गामक पीपरहुँसँ जेठ
की कहू केहन लोकसँ भेल भेँट।
अपन प्रशंसा अपने करबामे
नहि छथि ककरोसँ झूस
आदर पएवा लए बजैत सदिखन सूच्चा झूठ
की कहू केहन लोकसँ भेल भेँट।
भगवान ने करथि एहन लोकसँ हो पुन: भेँट।
2भावान्जली
चिर प्रतीक्षित मैथिलक छल सतत् मांग,
जकरा हेतु कतेको गमओलक जान।
राजनेता सभ मिथिलाक नहि देलनि घियान,
माय मैथिलीक ऑचल सतत् रहल म्लान।
निज मातृभाषाक सभ तरहेँ भेल अपमान,
तथापि मैथिलीक स्तित्वक नहि भेल अवसान।
धन्य! धन्य! वाजपेयी जे मैथिलीक कएल सम्मान,
आइ मैथिली पओलक अष्टम् सूचीमे स्थान।
समए तुलाइल अछि सभ मिलि करू मैथिलीक उत्थान,
कवि, लेखक ओ साहित्यकार वन्धु करू योगदान
कोटि मैथिल निज मातृभाषाक बढ़ाउ सान!
सबहक जिह्वापर बसथि मैथिली ई हो अरमान,
पूब-पछिम बँटल मिथिलाक जोड़ल नीतिश देल अवदान,
तेँ विकास पुरूष कहबैत ओ छथि महान्
हुनक अमर कीर्ति सतत् रहए दुनू एहिठाम
पुलकित कहल धरा धाम जय मिथिला!
जय मैथिल! स्वीकार करी
बचेश्वरक सत्-सत् प्रणाम।
१.चन्द्रशेखर कामति- दुनू परानी फूकि-फूकि पी २.कृष्ण कुमार राय ‘किशन’-कन्या भू्रण हत्या पर एकटा विशेष-हमरो जीबऽ दिअ
१
चन्द्रशेखर कामति
दुनू परानी फूकि-फूकि पी
सारि नाम लड्डू सरहोजि नाम घी
सासु ससुरकेँ कहबनि की
बकरीक दूधमे चाहो बनैत छैक
दुनू परानी फूकि-फूकि पी॥
सूति उठि लिअ श्रीमतीजीक नाम
छोड़ू कहनाइ बाबिइ जय सियाराम
छुच्छे फुटानी इजोरियामे टॉर्च
सठि गेल अन्हरियामे सभ बैटरी॥
मोट-मोट रोटी खेसारीक दालि
जलखैमे तोड़ै छलहुँ मकइक बालि
घिवही कचौड़ीपर चोटे करै छी
मौगीक बड़द बेकार बनै छी॥
भऽ गेल दुरागमन की ठेही भेल दूर
देखू गृहस्थी आ फाँकू चनाचूर
राति दिन तेरहो तरेगन गनै छी
कनै अछि मौगी मेटाएलि सिनूर
देखू ने चेहरापर तेरह बजै अय
रोटीपर नीमक अचार गनै छी॥
२
कृष्ण कुमार राय ‘किशन’
परिचय:- वर्तमानमे आकाशवाणी दिल्लीमे संवाददाता सह समाचार वाचक रूपमे कार्यरत छी। हिंदी आ मैथिलीमे लेखन। शिक्षा- एम. फिल पत्रकारिता व जनसंचार कुरूक्षेत्र विश्वविद्यालय कुरूक्षेत्रसॅं।जन्म:- कलकतामे । मूल निवासी:-ग्राम -मंगरौना, भाया -अंधराठाढ़ी जिला-मधुबनी बिहार।
।कन्या भू्रण हत्या पर एकटा विशेष।
हमरो जीबऽ दिअ
कोइखे मे छटपटा रहल छी हम ई दुनियॉं हमरो देखऽ दिअ बेटी भऽ के जनम लेनहि कोनो अपराध नही बाबू यौ, ई जिनगी हमरो जिबऽ दिअ।
डाक्टरक आला कहि रहल अछि नहि बचतहु आब तोहर प्राण अल्ट्रªासाउण्डक रिपोट, किछूएक काल मे आब लए लेतहु तोहर जान।
भ््राष्टाचार पर आरोपक ईच्छा छल
लेखनी पकड़लहुँ ताहि कारणे
कतय सऽ प््राारम्भ करू से समस्या
अकर समावेश लागल सब क्षेत्रमे
खेती बारी सऽ जोगाकऽ अपन पेट काटिकऽ
एक गरीब किसानक पूँजी निपटल बेटाक पढ़ाईमे
ने प््रायासमे कमी आ ने बुद्धी कम विलक्षण
पैघ लोलक पैरवी चाही महाविद्यालयमे नामांकन में
पढ़ाई तक कहुना पार लागल तऽ
अतिरिक्त मुद्रा आवश्यक नौकरी के बहालीमे
अतेक तरहदूतक बाद जऽ नौकरी लागल
माता पिता भिड़ला नगद वसूलीमे
एक संस्कारी पुतहु के प््रातीक्षा करैत
बस हेराफेरी संस्काारक परिभाषामे
एहेन संस्कारजे घर बदलि दियै
सब प््रागति रूकल दहेजक आशामे
२
नन्द विलास राय
कविता-
जनसंख्या
बढ़ल जनसंख्यासँ
स्थिति भेल विकराल,
सभ क्षेत्रमे पड़ि गेल
भयंकर आकाल
पैघ-पैघ घर सबहक
हाल भेल बेहाल
जे खाइत छलाह तीनसला चाउर
आब लगैत छन्हि नै
पूरा साल।
लोक बढ़ैत गेल
जोत कमैत गेल
जे छल गोरहा खेत
उ भेल घरारी
जे करैत छलाह लगानी, भिरानी
आ खाइत छथि बेसाह उधारी
बढ़ल जनसंख्यासँ बढ़ि गेल बेकारी।
तेँ परिवार नियोजनक साधन अपनाउ
आ परिवारकेँ छोट बनाउ
महिला बन्ध्याकरण
आ पुरूष नसवदी कराउ
से नै करब तँ
पुरूष निरोध अपनाउ
आ महिला कॉंपर टी लगाउ।
छोट परिवार सुखक आधार
नहि खाएव बेसाह
नै लेव उधार।
परिवारकेँ छोट बनाउ
धिया-पुताकेँ पढ़ाउ-लिखाउ
आ स्वच्छ नागरिक बनाउ
समाजकेँ बचाउ
देशकेँ बढाउ।
३
शिव कुमार झा‘‘टिल्लू‘‘,
नाम : शिव कुमार झा, पिताक नाम: स्व0 काली कान्त झा ‘‘बूच‘‘, माताक नाम: स्व. चन्द्रकला देवी, जन्म तिथि : 11-12-1973, शिक्षा : स्नातक (प्रतिष्ठा), जन्म स्थान ः मातृक ः मालीपुर मोड़तर, जि0 - बेगूसराय,मूलग्राम ः ग्राम + पत्रालय - करियन,जिला - समस्तीपुर, पिन: 848101, संप्रति : प्रबंधक, संग्रहण, जे. एम. ए. स्टोर्स लि., मेन रोड, बिस्टुपुर, जमशेदपुर - 831 001, अन्य गतिविधि : वर्ष 1996 सॅ वर्ष 2002 धरि विद्यापति परिषद समस्तीपुरक सांस्कृतिक गतिवधि एवं मैथिलीक प्रचार- प्रसार हेतु डा. नरेश कुमार विकल आ श्री उदय नारायण चौधरी (राष्ट्रपति पुरस्कार प्राप्त शिक्षक) क नेतृत्वमे संलग्न।
!! पावस !!
लगिते आतप अनल ज्वाल सॅ, पसरल सगरो हाहाकार तरूण - वरूणक अग्निवेश सॅ जीव - अजीव मे अशंातिक ज्वार मोन विरंजित हृदय सशंकित वनल सरोवर कलुष मसान सूखल किसलयक कोमल कांति धधकि रहल नव लता वितान नष्ट करब एहि प्रलय भयंकर प्रकट भेलन्हि अपने देवेश घन घन घटाक संग आगमन शीतल पावस बूनक वेश नव रंग नव धुन नव मुस्कान घुरल सृष्टि मे नवल जान पुष्प खिायलि कांचन उपवन फूरल भ्रमर केॅ मधुर गान मंातलि सरोवर कलकल सरिता नूतन नीरक खहखह धारा आयल कृषक मे दिव्य चेतना भागल वेदनाक पुरा अॅधियारा पंकज प्रस्फुटित भेल सरोवर वकः काक चित शांतसोहनगर भरल घटा मे मोर मजूरक नाच मधुर वड़ लागय रूचिगर गोधूलिक पवन वेग मे चहकि उठल भगजोगिनी वयः ताप मे उमड़ि गेलि मिलनक वियोग मे तरूणी उन्मत्त घटा संग मधुर प्रेम मे नर-नारी भ‘ गेल विभोर दुई मासक ई रूचिगर पावस उमड़ाओल नव सृष्टिक जोर


text:
रोशनकुमार झा, जनकपुरधाम, फाल्गुन २६, – धनुषाक धारापानीमे बुधदिन मोटरसाइकल दुर्घटनामे एक गोटे साइकल यात्री गम्भीर घाइल भेल अछि ।mm
दुर्घटनामे धनुषाक यज्ञभुमी ७ रहनिहार साइकल यात्री फलाम सिंह लामा गम्भीर घाइल भेल इलाका प्रहरी कार्यालय धारापानी जनौलक अछि । घाइलकेँ लामाक इलाज जनकपुर अञ्चल अस्पतालमे इलाज भऽ रहल अछि ।
धनुषाक उमाप्रेमपुर ४ हरिपुर रहनिहार अवोध किशोर साह चला रहल बा २४ प ८९६९ नम्बरक मोटसकाइल सँ साइकल यात्री लामाकेँ ठोक्कर मारने छल ।
मोटरसकाइल चालक साहकेँ पुलिस अपना नियन्त्रणमे रखने अछि ।
Filed under: तराई नेपाल |


text:
दरभंगा। 11 जनवरी। [प्रणव कुमार चौधरी] दरभंगा सहित सगर मिथिलांचल मे ठंड केर कहर जारी अछि। कैल्हि 10 जनवरीक राति छह दशकक नया इतिहास बनेलक, पछिला 55 बरख मे एतेक ठंड कहियो नहि पड़ल छल। मौसम विभाग केर मानी तेँ 10 सँ 14 जनवरीक बीच न्यूनतम तापमान तीन डिग्री सँ नीचा जे सकैछ आओर हवा दस किमी प्रतिघंटाक रफ्तार सँ चैल सकैछ।
पछिला दू दिन मे ठंडक तेवर किछु बेसिये देखार द' रहल अछि। पूरा दिन अन्हार रहैत अछि। तापमान मे गिरावट ल'के ठंड बहुत बढ़ल जे रहल अछि। ठंडक कारण सँ बाजारक चहल-पहल सेहो गायब अछि। ऐहिक असर सीधा कारोबार पर देखल जे रहल अछि। शीतलहरीक कारण पूरा दिन आसमान मे बादल छाओल रहैत अछि आओर लोग सभ ठंढक कहर सँ बचबाक लेल सबेर सकाल अप्पन काम - काज घर मे दुबकल रहैत अछि। स्थिति एहेन अछि कि दिन मे सेहो वाहन चालक सभ वाहनक रोशनी जड़ा वाहन चलबैत अछि।
सभकेँ सभ ट्रेन देरी सँ चैल रहल अछि। यात्री सभकेँ घंटों ट्रेनक इंतजार मे एहि ठंढ मे प्लेटफॉर्म पर समय बीतबे पड़ैत अछि। ठंडक कहर केँ देखैत दरभंगाक जिलाधिकारी चंद्रशेखर 2500 कंबल केर खरीदारी करैत जरुरतमंद सभक बीच वितरण करबाक निर्देश देना छथि। संगहि जिलाक सभ सरकारी आओर गैरसरकारी स्कूल सभकेँ 12 जनवरी धरी बंद राखबाक आदेश देना छथि।


text:
मिथिलाक अष्टदल अरिपन
अरिपनक आवश्यकता
हमरालोकनि सभ केओ जनैत छी जे कोनो पूजामे मुख्य देवताक आवाहन एसकर नै होइत छनि। हुनक आवाहन अङ्ग देवता, अस्त्र-शस्त्र, वाहन एवं परिवारक संग होइत अछि। तें मन्त्रमे कहल जाइत अछि- साङ्गसायुधसवाहनसपरिवार।
एहि प्रकारें हुनक स्थानक चारूकात घेरि कए हुनक अंगदेवता अप्रत्यक्ष रूपमे अपन-अपन निर्धारित स्थान पर अपनहिं स्थापित भए जाइत छथि आ मुख्यदेवताक आवरण रूपमे चारूकात रहैत छथि। सभ अस्त्र-शस्त्र, परिवार देवता, परिजन, परिकर, वाहन सभक स्थान निर्धारित छैक, सभक संख्या सेहो प्रत्येक देवताक लेल निर्धारित छनि। एही कारणें पूजाक पटल (यन्त्र माने अरिपन) देल जाइत अछि।
अरिपनक स्वरूप
शास्त्रीय यन्त्रक कर्णिका, केशर, दल आ भूपुर ई चारि टा अंग होइत अछि। एकर अतिरिक्त मण्डल मे ई विभाजित रहैत अछि।
मिथिलाक अरिपन मूल रूपसँ यैह शास्त्रीय यन्त्र थीक, जाहिमे आब भूपुरक रेखांकन समाप्त भए चुकल अछि, मुदा एखनहुँ कर्णिका, केशर आ दल प्रत्यक्ष विद्यमान अछि। एहि तीनू टाक शुद्धता पर आइयो ध्यान राखब आवश्यक।
एतय शुद्धताक अर्थ ई जे कमसँ कम संख्याक पालन कएल जाए। टेढ-सोझ भए सकैत अछि, मुदा कर्णिकाक स्वरूप, केसरक संख्या आ दलक संख्या मे परिवर्तन नै होएबाक चाही। कारण जे मुख्यदेवताक परिजन आ परिकरक संख्या जखनि निर्धारित अछि तखनि ओहिमे कमी-वेशी कोनो प्रकारें उचित नै।
मिथिलामे देवीक पूजामे षट्दल आ पुरुषदेवताक पूजामे अष्टदलक प्रचलन अछि।
तैं सत्यनारायण भगवानक पूजामे अष्टदल देल जाइत अछि। एतबे नहिँ, महादेवक विशेष पूजामे, जेना रुद्राभिषेक आदि मे सेहो अष्टदलक निर्माण होएबाक चाही। एकर परम्परा मिथिलामे रहल अछि। गौरीशंकर, जमुथरिक महादेव आ हाजीपुरक गौरीशंकर आ आनोठाम महादेवक स्थापना अष्टदल पर भेल अछि। जँ घरोमे रुद्राभिषेक आदि विशेष पूजामे एकर व्यवहार कएल जाए तँ उत्तम।
अष्टदलक निर्माणक प्रथम चरणमे एकर कर्णिका सेहो आठकोण वला होएबाक चाही। एकर निर्माण विधि एना अछि। सभसँ पहिने चित्रानुसार एहन आकृति बनाबीः-
एकर बाद कर्णिका कें अष्टकोणीय बनबैत एक रेखा कें दोसरसँ मिलाबी जाहिसँ एहन आकृति बनि जाएत।
एकर बाद एकटा वृत्त बनाबी। एकरा लेल एक विन्दुसँ दोसर विन्दु कें मिलौला सँ बनि एना बनि जाएत।
तकर बाहर आठ टा दल बनाबी।
आब अरिपनक रेखांकन भए गेल। एहि मे कलाकारी भेल जे बीचक कर्णिका एहि प्रकारक देखाए।
अष्टदलमे एष्टकोणीय आ षट्दलमे षट्कोणक कर्णिका अनिवार्य अछि।
आब ध्यानसँ देखू जे कर्णिकाक बाहर दू चक्रमे आठ टा कें त्रिभुज बनि गेल अछि। ई दूनू आवरण थीक। एकरे केशर कहल जाइत अछि। दू आवरणमे केशर रहबाक चाही। तखनि ने भगवानक परिवार देवता आ परिजन देवताक लेल स्थान बनत। एको टा आवरण जँ छुटि जाएत तँ ओएह अशुद्धि भेल।
एकर बाद दू टा केशरक बीच जे स्थान अछि ओहिमे भगवानक अस्त्र-शस्त्र आ हुनक धारण करबाक वस्तु सभ लिखल जाएत। एकर अनेक परम्परा अछि। एतहि आबि अरिपन मे अंतर भए सकैत छैक। प्रत्येक देवताक लेल अलग अलग वस्तु रहैत अछि। एहिमे ध्यान राखी जे कोनो घर छुटए नै।
एहि प्रकारें शुद्धतापूर्वक अरिपन बनाबी। ई अरिपन देवताक संग हुनक अंगदेवता सभक स्थान होइत छनि।
पूजा करबाक लेल जे अरिपन देल जाएत ओहि मे कर्णिका पर दू टा पयर रहत। एहि दूनू पयरक अंगुरी सभ पूजा केनिहारक दिस रहबाक चाही। तखनि सम्मुख पूजा होएतैक। कल्पना करी जे भगवान् आगाँमे ठाढ छथि। तखनि हुनक पयरक अंगुरी पूजा केनिहार दिस रहबाक चाही।
प्राचीन कालमे एहि सभ दल पर मातृकावर्ण लिखल जाइत छल, मुदा आब ओ परम्परा समाप्त भए गेल अछि। शास्त्रीय ग्रन्थ सभमे आ स्थापित मूर्ति सभमे ई भेटैत अछि। जेना गौरीशंकरमे आठो टा दल पर अ सँ ह धरि अक्षर लिखल अछि।
पहिने मिथिलाक महिला एतेक पढलि-लिखलि रहथि जे अपनहिं सँ विधानपूर्वक यन्त्र बना लैत छलीह, मुदा बीचमे ई परम्परा विलुप्त भए गेल अछि। प्रसन्नताक विषय जे आब महिलालोकनि नीक पढल-लिखल छथि। हुनकासँ आशा जे परम्पराकें फेरसँ जगाबथि। कलाकारीक नाम पर एकर मूल रूपकें दूरि करबाक प्रवृत्ति उचित नै।
मिथिलामे गोसाउनिक सीर पर जे आरतक पात साटल जाइत अछि ओहि पर पहिने यन्त्र लिखल जाइत छल आ यन्त्रपूजाक विधान आ परम्परा छलैक। एहिना छठिक अर्घौती पर सेहो सूर्यक यन्त्र लिखाइत छल हैत से कल्पना कए सकैत छी। मुदा आब केबल कागज बचि गेल अछि। इहो जनबाक चाही जे पहिने तूरसँ कागज बनाओल जाइत छल। ओकरे घसाएल रूप आधुनिक आरतक पात थीक।


text: बिहार मे आब स्कूल मे पढ़य वाला लड़की सभ के जूड़ो-कराटे के ट्रेनिंग देल जाएत. शुरू मे ई ट्रेनिंग क्लास 6 सं 8 के लड़की सभ के देल जाएत. ओना सरकार के तरफ सं पहिनहुं किछ जिला मे कराटे ट्रेनिंग देल जाएत छल. मुदा आब 6 से 8 क्लास तक के सभ लड़की के कराटे प्रशिक्षण देल जाएत. ई प्रशिक्षण मुफ्त होएत. एहि सं पहिने जेहि छात्रा सभ के ट्रेनिंग देल गेल छनि ओ आब प्रशिक्षण देबय के काज मे शामिल होएतीह. एहि के लेल हुनका सरकार के तरफ सं पाई सेहो मिलतन्हि. एहि मे किछ एनजीओ के मदद सेहो लेल जाएत. एहि के बारे मे जिला शिक्षा अधीक्षक के जानकारी द गेल अछि. सरकार के कहनाय अछि जे एहि के मकसद हुनका सभ के आत्मरक्षा के काबिल बनानाय अछि. हुनकर हिम्मत बढानाय अछि.